Die Gereformeerde kerk Johannesburg was die tweede gemeente van die Gereformeerde Kerke in Suid-Afrika aan die Witwatersrand naas die gemeente Krugersdorp, wat net ’n maand vroeër gestig is. Op 1 April 1943 is die grense tussen Johannesburg en Johannesburg-Wes (gestig 13 Desember 1930) opgehef en het dit die gemeente Johannesburg-Wes geword. Op 22 Oktober 1950 is Johannesburg herstig en vanaf 1952 het dit bekendgestaan as Johannesburg-Mayfair. In 1986 het dit met Johannesburg-Oos (gestig op 29 Februarie 1924) en Johannesburg-Sentraal saamgesmelt as Johannesburg (herstig), maar het die meeste van die voorstede wat binne Johannesburg-Melville geval het, deel geword van Johannesburg-Wes. In 1997 het Johannesburg (herstig) en Johannesburg-Noord (gestig op 1 Maart 1924) saamgesmelt as Johannesburg-Melville. In 1998 het Johannesburg-Wes en Delarey saamgesmelt as Bergbron. Johannesburg-Melville is daarna in 2002 ingelyf by Randburg, waarby Randburg-Oos in 2003 ingelyf is. Hoewel baie lidmate van die Gereformeerde Kerk hulle in Johannesburg gevestig het, is tydens die eerste 10 jaar van die Goudstad se bestaan geen afsonderlike gemeente vir die Witwatersrand gestig nie.


Pieter Kooistra (Leeuwarden, 24 Junie 1922 - Tiel, 5 Mei 1998), was 'n Nederlandse skilder, grafikus, fotograaf, beeldhouer, en skrywer. Hy was sosiaal betrokke en het die stigting Uno-inkomen opgerig, wat een van die eerste organisasies was wat vir 'n globale basisinkomste gepleit het. Kooistra was 'n outodidak. Hy het meestal ekspressionisties-fauvisties in Leeuwarden, Bergen, Terschelling, Amsterdam, en vanaf 1974 in Varik gewerk. Sy vernaamste onderwerpe was landskappe, naakfigure, en nie-figuratiewe werke. In Nederland het hy bekend geword as die geestelike vader van die kunsuitleen/artoteek. Hy het gevind dat 'n kunswerk 'n middel is tot bewuswording van eenheid in verskeidenheid, soos die lewe self, en wou dit ideaal digter by die gewone mense bring. Kooistra het beelderoetes van sy werke in stede soos Amsterdam, Alphen aan den Rijn, Ridderkerk, en Tiel georganiseer. In 1978 het die gemeente Tiel sy beelderoete, die Collectie Straatbeeld, onthul. Hy het opdrag gekry om by die skouburg Agnietenhof 'n kunswerk te plaas. Kooistra het egter gereken dat hy deur middel van 'n ooreenkoms twaalf beelde kon maak.


Die Alfa Romeo Brera en die Alfa Romeo Spider (Type 939) is twee sportmotors wat tussen 2005-2010 deur Alfa Romeo vervaardig is. Die Brera is 'n 2+2 koepee en die Spider 'n roadster. Beide modelle is deur Pininfarina gebou. Alfa-webwerf "Alfa Brera". pininfarina.com (in Engels). Geargiveer vanaf die oorspronklike op 6 Februarie 2012. Besoek op 25 April 2007.


Alexis Preller (6 September 1911 – 13 Desember 1975) was ’n Suid-Afrikaanse surrealistiese skilder. Hy is in Pretoria gebore en het aan Pretoria Boys High School gematrikuleer. Daarna het hy as ’n klerk gewerk voordat hy sy familie oortuig het dat hy ’n kunstenaar wil word. In 1934 vertrek hy na Londen waar hy vir Pierneef ontmoet en dié oortuig hom om by die Westminster School of Art in te skryf. Hy keer in 1935 terug na Pretoria waar hy sy eerste uitstalling hou. In 1937 gaan hy na Parys en studeer by die Grande Chaumiere onder Othon Frieze. Op pad terug na Suid-Afrika vertoef hy eers in Switserland. In 1938 word hy deel van New Group en word ingesluit in hulle eerste uitstalling. Hy gaan in 1939 op safari na die Kongo maar die Tweede Wêreldoorlog breek uit en hy moet terugkeer na Suid-Afrika. Na die oorlog gaan hy op 'n studietoer na Londen en Parys. Hy reis deur Zanzibar en die Seychelle tussen 1948 tot 1949. In die periode voltooi hy verskeie skilderye. In 1953 vertrek hy op 'n tweede studietoer, dié keer na Italië en Egipte.


Die Lewis-en-Clark-ekspedisie het plaasgevind vanaf 14 Mei 1804 tot 23 September 1806. Die doel van die ekspedisie was om 'n roete na die Stille Oseaan te vind. President Thomas Jefferson het goedkeuring van sy kabinet gekry om 'n roete na die Stille Oseaan te soek en ook om nuwe areas te verken wat die pelsjagters en handelaars kan gebruik. Die ekspedisie moes teen die Missouririvier opvaar, dus oor die kontinent gaan en dan via die Columbiarivier die Stille Oseaan bereik. Kaptein William Clark en Meriwether Lewis is aangestel as ekspedisieleiers. Gedurende die somer van 1803 het hulle reeds begin met voorbereidings. Hulle begin op 14 Mei 1804 vanaf St. Louis en het die monding van die Platterivier op 2 November 1804 bereik, die teenswoordige Bismarck, waar hulle oorwinter het. Hulle breek hulle kamp op en reis verder in April 1805. Hulle bereik die mond van die Yellowstonerivier, sien die Rotsgebergte vir die eerste keer en vind drie sytakke van die Missouririvier wat hulle Jefferson, Madison en Gallatin noem. Hulle beweeg teen die Jefferson op, kruis die Rotsgebergte gedurende September, gaan af met die Columbiarivier en sien die Stille Oseaan ook in November.


Platysteiridae is 'n familie van sangvoëls. Hulle is bosvoëls wat veral in Afrika suid van die Sahara voorkom. Hulle is meestal klein tot middelgroot, het kort pootjies en sit met 'n parmantige regop houding op takkies. Meeste van die spesies wat aan die familie behoort word om die ewenaar aangetref; waarvan byna die helfte in Tanzanië voorkom. Batis Boie, F, 1833 Bias Lesson, 1831 Lanioturdus Waterhouse, 1838 Megabyas Verreaux, J & Verreaux, E, 1855 Platysteira Jardine & Selby, 1830 Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


Leontopolis (Grieks: Λεόντων πόλις, "Stad van Leeus") was ’n stad van Antieke Egipte. In Egipties is dit Taremoe ("Land van Vis") genoem en vandag is dit bekend as Tell al Moeqdam. Leontopolis was in die sentrale deel van die Nyldelta geleë. Dit was die hoofstad van die 11de nomos (distrik) van Benede-Egipte en was moontlik die middelpunt van die farao se mag tydens die 23ste Dinastie. In sy veroweringstele wat by die Vierde Katarak van die Nyl by Djebel Barkal gevind is, skryf farao Pije van sy oorwinning oor Ioepoet II, wat oor Leontopolis regeer het. Die Griekse naam beteken "Stad van Leeus" en kom van die tempels vir die leeugode Bastet en Sechmet en hul seun, Maahes die leeuprins. Lewende leeus is tydens die Griekse besetting van Antieke Egipte by die tempel aangehou. Hierdie artikel is vertaal uit die Engelse Wikipedia


Regulus (ook Alpha Leonis of α Leo) is die helderste ster in die sterrebeeld Leeu (Leo) en een van die helderstes in die naglug. Dit is sowat 79 ligjare van die Aarde af en is ’n veelvoudige stelsel wat uit vier sterre bestaan wat in twee groepe ingedeel word. Die spektroskopiese dubbelster Regulus A bestaan uit ’n blouwit hoofreeksster en ’n metgesel wat nog nie regstreeks waargeneem is nie, maar moontlik ’n witdwerg is. Verder weg lê Regulus B en Regulus C, wat dowwe hoofreekssterre is. Regulus is ’n veelvoudige ster. Die hoofster van die dubbelster Regulus A is ’n blouwit hoofreeksster van spektraaltipe B7V met ’n witdwerg van minstens 0,3 sonmassas as metgesel. Hul wentelbaan om hul gemeenskaplike swaartekragmiddelpunt duur sowat 40 dae. Die hoofster se vorm is erg verwring. Die hoofster se massa is sowat 3,5 keer dié van die Son en is net ’n paar honderd miljoen jaar oud. Dit roteer besonder vinnig, met ’n rotasieperiode van net 15,9 uur, en dit veroorsaak dat die ster ’n uiterse ovaalvorm het.


Sandfontein is 'n dorp in die Noordwesprovinsie van Suid-Afrika. Die dorpie is in die Moses Kotane Plaaslike Munisipaliteit wat onder die Bojanala-distriksmunisipaliteit ressorteer. Die plek moet nie verwar word met hoewes (ook 'n nywerheidsarea) aan die noordwestekant van Pretoria nie. Hierdie plek word egter "Zandfontein" gespel en is by die koördinate 25°42′31″S 28°05′14″O / 25.70872°S 28.0872°O / -25.70872; 28.0872. Lys van dorpe in Suid-Afrika "Hoofplek Sandfontein". Sensus 2011. Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die Skurwebergpas in die Noord-Kaap is op 'n grondpad in die Nuweveldberge suid van Middelpos en noordwes van Sutherland. Lys van bergpasse in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Princeton kan verwys na: Plekke: Princeton in Illinois. Princeton in Indiana. Princeton in Kentucky. Princeton in New Jersey. Princeton in Wes-Virginië. Universiteit: Princeton-universiteit.


Die familie-naam Uys is vreemd in Nederland en België, maar is welbekend in Suid-Afrika. Die eerste voorvader van die Uyse, was Cornelis Janse wie saam met sy vrou Dirkje Matthysen en sy weduwee moeder in ongeveer 1700 aan die Kaap geland het. Volgens Ian Uys se boek "Die Uys Geskiedenis", bl.2, dui inligting in die argiewe dat die moeder haar naam as Huijs gespel het. Dieselfde afleiding word in J.R. Uys se boek "Uys Familie Register" in die aanvangsbladsye gemaak, waar vermeld word dat die H in byvoorbeeld Frankryk dikwels nie uitgespreek word nie. Dit kan aanvaar word dat 'n amptenaar van die Nederlands Oos-Indiese Kompanjie die H weggelaat het met die inskrywing van Cornelis en sy vrou se name. Huijs het gevolglik Uijs en later Uys geword. Lees en skryf was in daardie dae vir baie van minder belang, en die nuwe spelling is aanvaar as die korrekte. Dirkie Uys (1823–1838), Suid-Afrikaanse kinderheld uit die Groot Trek. Francois Uys (1986-), Suid-Afrikaanse rugbyspeler. Hettie Uys (née Van Rooyen), Afrikaanse aktrise.


Die Citroën DS3 is 'n superminimotor wat sedert 2009 deur die Franse motorvervaardiger Citroën gebou word. Dit is amptelik in Januarie 2010 onthul, en is die eerste motor in die nuwe DS-reeks (uitgespreek Deèsse, wat "godin" in Frans beteken) van Citroën. Terwyl die DS-naam baie herinner aan die klassieke Citroën DS, dra die nuwe DS3 geen ooreenkoms met die ouer motor en sy onderdele nie, en ondervind ook geen van sy ingenieursprobleme nie. Dit is beskikbaar in 3-deur afslaankap, 'n 3-deurluikrug en 'n 5-deur MPV (die DS 3 Picasso). Die inlynviersilinderenjinreeks sluit in 1.4 en 1.6-liter petrolenjins asook 'n 1.6-liter PSA HDi-dieselenjin. Die Citroën DS3 is as die "Motor van die Jaar" aangewys deur Top Gear Magazine, en as die eerste supermini vierkeer namekaar deur die JD Power Satisfaction Survey UK en die tweede meesdoeltreffende supermini (Citroën DS3 1.6 e-HDi 115 Airdream: ware 63.0 mpg) deur What car ? naas die Citroën C3.


Die Verenigde Arabiese Emirate se nasionale krieketspan (Arabies: فريق الإمارات الوطني للكريكيت) is die nasionale krieketspan van die Verenigde Arabiese Emirate (VAE). Hulle word deur die Emiratiese Krieketraad (ECB, van Engels: Emirates Cricket Board) bestuur wat in 1989 ’n geaffilieerte lid van die Internasionale Krieketraad (IKR) en een jaar later ’n assosiaatlid geword het. Sedert 2005 is die IKR se administratiewe kantore in Doebai gesetel, terwyl die hoofkantoor nog steeds op Lord’s in Londen is. Die VAE is een van die opkomende EDI-spanne; hulle het die AKR-trofee tussen 2000 en 2006 vier keer agtereenvolgens gewen, en was ook naaswenners by drie ander geleenthede (in 1996, 1998 en 2008) sedert die toernooi se afskop. Hulle het die IKR-krieketwêreldbekerkwalifikasie in 1994 gewen en aan die Krieketwêreldbeker 1996 deelgeneem. Ander EDI-wedstryde is tydens die Asiatiese beker in 2004 en 2008 gespeel. Tydens die Krieketwêreldbekerkwalifikasie het hulle tweede na Skotland geëindig en sodoende vir die Krieketwêreldbeker 2015 gekwalifiseer en EDI-status tot in 2018 verkry. Krieket word in die Verenigde Arabiese Emirate oorwegend deur emigrante uit beide Indië en Pakistan (en hul nasate) gespeel, maar minder deur inheemse Emiratis.


Café Riche is op die hoek van Parlement- en WF Nkomostraat, langs Kerkplein in Pretoria geleë. Die gebou is in 1904 deur die Nederlandse argitek Frans Soff ontwerp en in 1905 gebou. Soff het ook die Vrouemonument in Bloemfontein saam met Anton van Wouw ontwerp. Die gebou het oorspronklik bekend gestaan as die Investmentgebou, maar as gevolg van Café Riche se gewildheid het die gebou se vorige naam vergete geraak. Café Riche is een van die oudste restaurante in Pretoria. Die gebou is ontwerp in die Art Nouveau-styl wat tussen 1894 en 1914 in Europa gewild was. Die klip-uil op die betonvoetstuk, asook die kunswerk van 'Mercurius', is albei deur Anton van Wouw ontwerp. Die vensterrame en deure het van die Toringkerk, die tweede en laaste kerk in Kerkplein wat 'n toring gehad het, gekom. Café Riche is as 'n Provinsiale Erfenisterrein verklaar en word ingevolge Artikel 34 van die Wet op Nasionale Erfenishulpbronne (Wet 25 van 1999) beskerm, aangesien dit ouer as 60 jaar is.


Hoërskool Volksrust is 'n sekondêre skool in Volksrust in Mpumalanga, Suid-Afrika. Die onderwysgeskiedenis van Volksrust begin in 1894 toe mejj. King en Thompson ‘n skool begin het in die Wesleyaanse kerk. Hierdie kerkie bestaan nog as die Metodiste gemeente se kerksaal. Die eerste regeringskool van ZAR is in 1897 geopen in die Abernethysaal in Joubertstraat. Die eerste hoof / onderwyser was mnr. Ross. Later het ‘n mnr. Roman die pos beklee. Skoolgeskiedenis maak in hierdie vroeë jare ‘n paar eienaardige draaie as gevolg van botsende persoonlikhede en belange. Na die Anglo Boere-oorlog met Lord Milner se verengelsingsbeleid word die eerste CNO-skool gestig in wat vandag as die “ou saaltjie” van die Hervormde kerk bekend staan. Die skool vir Christelike Nasionale Onderrig is in 1903 gestig. Die staatskool en die CNO-skool smelt in 1905 saam. In dieselfde jaar open ‘n tweede “staatskool” op die hoek van Kruger- en Schoonstrate. Die skool was bekend as die “Primary School” of “Free School”. Die staatskool in Joubertstraat, “Rooi skooltjie”, (Bonnie-Jo Kleuterskool), bly voortbestaan as die “Secondary School of “Paying School”.


Arthur D'Arcy Locke, bekend as Bobby (20 November 1917 – 9 Maart 1987) was 'n Suid-Afrikaanse gholfkampioen. Hy is in Germiston gebore. Hy begin gholf speel op vroeë ouderdom en in 1935 wen hy, as 'n 18-jarige, die Natalse, Transvaalse, die Suid-Afrikaanse Ope en die Suid-Afrikaanse Amateurskampioenskapstoernooi. Hy volg dit die volgende jaar op met die Natalse Ope en die Britse Amateur-Ope. Van 1938 af wen hy die Suid-Afrikaanse Beroepstoernooi 17 keer. Hy het ook onder andere die Kanadese, Franse, Egiptiese, Duitse, Ierse, Switserse, Hollandse, Meksikaanse, Australiese, Nieu-Seelandse en ander kampioenskappe gewen. Hy wen die Britse Ope vier keer, in 1949, 1950, 1952 en 1957. Hy was op daardie stadium slegs die derde speler naas Walter Hagen en Peter Thomson wat dit kon regkry. Hy laat internasionale gholf vaar na 'n ernstige motorongeluk. Ensiklopedie van Suidelike Afrika, Eric Rosenthal, 1967 Kelley, Brent. "Bobby Locke". About.com (in Engels). Geargiveer vanaf die oorspronklike op 30 Mei 2016. Besoek op 28 Februarie 2009.


Prins Arthur van Connaught (1883 - 1938) was die derde Goewerneur-generaal van Suid-Afrika. Hy is gebore in Windsor, Engeland en is die seun van die Hertog van Connaught. Hy was die Goewerneur-generaal en Hoë Kommissaris van 1920 tot 1924. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Die Nissan Micra, ook bekend in Latyns-Amerika en Asië as die Nissan March, is 'n superminimotor wat sedert 1982 deur die Japannese motorvervaardiger Nissan vervaardig word. In Japan het die March die Japannese mark se Nissan Cherry vervang en was eksklusief tot die Nissan Japannese handelaarnetwerk "Nissan Cherry Store" tot 1999, toe die "Cherry" netwerk met die "Nissan Red Stage" gekombineer is tot 2003. "Sunderland says goodbye to the Micra – Autoblog UK" (in Engels). Uk.autoblog.com. 1 September 2009. Geargiveer vanaf die oorspronklike op 9 Oktober 2019. Besoek op 17 Julie 2010. Mike Spinelli (24 Januarie 2007). "Cinquecento Bento: The Duesen Bayern Ritz" (in Engels). Jalopnik.com. Geargiveer vanaf die oorspronklike op 1 Julie 2018. Besoek op 17 Julie 2010.


Die Boet Erasmus-stadion, later bekend as die OPRU-stadion, is 'n vervalle stadion in Somerstrand, Gqeberha, Suid-Afrika. Die stadion het 'n kapasiteit van 33 852 toeskouers gehad. Dit is na Boet Erasmus, 'n voormalige burgemeester van Port Elizabeth, genoem. Die stadion is meestal vir rugbywedstryde gebruik, maar is ook vir sokker ingespan. "OPRU" staan vir "Oostelike Provinsie Rugbyunie", so genoem na die Magtige Olifante (Oostelike Provinsie) wat die stadion vir Curriebeker-wedstryde gebruik het. Die stadion was die beoogde tuisveld van die Southern Spears, wat in 2006 aan die Curriebeker sou deelneem om vir die Superrugby van 2007 voor te berei. Die Southern Spears is egter nie in een van hierdie kompetisies toegelaat nie. Die stadion is in Julie 2010 amptelik gesluit. Die Oostelike Provinsie Rugbyunie het alle wedstryde na die nuwer en moderner Nelson Mandelabaaistadion verskuif. Die laaste wedstryd wat op die veld gespeel is, was 'n vriendskaplike wedstryd teen die Blou Bulle op 3 Julie 2010. Ná die sluiting is die stadion steeds vir amateur- en klubrugby aangewend, maar dit is ook later laat vaar.


Die Sodiakmoordenaar was ’n reeksmoordenaar wat in die laat 1960's en vroeë 1970's in Noord-Kalifornië bedrywig was. Hy is nooit aangekeer nie en sy identiteit is onbekend. Hy het mense tussen Desember 1968 en Oktober 1969 in Benicia, Vallejo, die Berryessa-meer en San Francisco vermoor. Vier mans en drie vroue tussen 16 en 29 jaar oud is aangeval. Die moordenaar het die naam "Sodiak" gebruik in ’n reeks tartende briewe aan koerante in die Baaigebied. Dié briewe het vier geheime kodes bevat – net een hiervan is vir seker ontsyfer. Verskeie verdagtes is genoem, maar geen beslissende bewyse is gevind nie. In April 2004 het die San Francisco-polisie die saak as "onaktief" gemerk, maar dit in 2007 heropen. Die saak is ook nog oop in Vallejo en ander gebiede, asook by die Kalifornise departement van justisie. Hoewel die Sodiakmoordenaar in briewe aan koerante beweer het hy het 37 moorde gepleeg, is net sewe slagoffers bevestig, van wie twee sy aanvalle oorleef het. Hulle is: David Arthur Faraday, 17, en Betty Lou Jensen, 16, is op 20 Desember 1968 in die stad Benicia doodgeskiet.


'n Guzheng of gu zheng ((zh) , of eenvoudig genoem zheng (箏, gu 古 beteken "oud" of "argaïes"), is 'n Chinese snaarinstrument. Dit het 18 of meer snare en skuifbare brûe. Die moderne guzheng het gewoonlik 21 snare en brûe. Die "vingerpunte" (genoem "DaiMao") word gewoonlik deur musikante gebruik om die guzheng te speel en word algemeen van die doppe van skilpaaie gemaak. Die guzheng is die voorvader van verskeie Asiatiese snaarinstrumente, soos die Japannese koto. Hierdie artikel is ’n saadjie. Voel vry om Wikipedia te help deur dit uit te brei.


eMacambini is 'n landelike gebied in die KwaZulu-Natal provinsie van Suid-Afrika wat grotendeels deur lede van die Macambini-stam bewoon word. Dit is naby Mandeni op die Zoeloelandse kus, net noord van Durban en digby die nuwe Koning Shaka Internasionale Lughawe. Lys van dorpe in Suid-Afrika "Hoofplek eMacambini". Sensus 2011. "'Government stealing ancestral land'" (in Engels). The Times. 14 April 2008. Geargiveer vanaf die oorspronklike op 5 Desember 2008. Besoek op 13 Oktober 2015. Hierdie artikel is ’n saadjie. Voel vry om Wikipedia te help deur dit uit te brei.


Die Western Rifles was 'n vrywilligerregiment in die Kaapkolonie, met hoofkwartier op Stellenbosch. Dit het vanaf 1893 tot 1908 bestaan en het aan die Betsjoeanaland-veldtog (1897) deelgeneem. Die huidige Regiment Westelike Provincie kan as sy hedendaagse opvolger beskou word. 1880's As gevolg van vrese van 'n oorlog tussen Brittanje en Rusland is verskeie vrywilligereenhede in 1885 in Kaapland en Natal (en elders in die Britse Ryk) gestig - o.a. die Worcester Volunteer Rifles, die Paarl Volunteer Rifles, en die Wellington Volunteer Rifles wat saam met ander klein eenhede by 'n sg 'administratiewe bataljon' ingedeel is. Studente by die Victoria-Kollege op Stellenbosch stig die Victoria College Volunteer Rifles in 1888 - dit word ook by die administratiewe bataljon ingedeel. Die Robertson Volunteer Rifles en die Oudtshoorn Volunter Rifles word in 1890 gestig - hulle is ook deel van die administratiewe bataljon. 1890's Die Malmesbury Volunteer Rifles is in 1892 gestig en ook by die bataljon ingedeel. Die administratiewe bataljon is in 1892 ontbind, en in 1893 word bg sewe eenhede saamgesnoer om 'n nuwe administratiewe eenheid, die Western Rifles, te vorm.


Die 2009 ABSA Curriebeker kompetisie is vanaf 10 Julie tot 31 Oktober 2009 gespeel. Die Curriebeker is ’n jaarlikse rugbykompetisie wat tussen provinsiale spanne in Suid-Afrika uitgespook word. Dit was die 70ste seisoen sedert die kompetisie vir die eerste keer in 1889 gespeel is. Die Natalse Haaie was die verdedigende kampioene. Die eindstryd is op 31 Oktober 2009 gespeel tussen die Blou Bulle en die Cheetahs. Die Blou Bulle het die wedstryd gewen met 36-24 en het sodoende hul 23ste Curriebeker-titel ingepalm. Voor die aanvang van die seisoen het al die provinsiale spanne in een verpligte vriendskaplike wedstryd elk gespeel. Die uitslae word hier onder weergegee. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Against (Totale punte afgestaan) +/- = Punteverskil (Die totaal van PV minus PT punte) BP = Bonuspunt Spanne kan tot twee bonuspunte in ’n rondomtaliewedstryd verdien. Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.


Die Eerste kabinet van P.W. Botha was vanaf 9 Oktober 1978 tot September 1984 aan bewind in Suid-Afrika. Op 30 November 1977 is landswye verkiesings vir die Suid-Afrikaanse Volksraad (Parlement) en vir die Provinsiale Rade gehou. Met die uitsondering van die provinsie Natal, was die Nasionale Party (NP) in alle kiesafdelings 'n sterk wenner. Die Nasionale Party het 134 parlementêre setels verower, wat die meeste was wat tot op daardie tydstip deur 'n party in Suid-Afrika behaal is. Pieter Willem Botha, destydse minister van verdediging, het drie teenstanders in die gesig gestaar in die party se benoemingsproses vir die pos van premier. Reeds voor die stemming het S.P. Botha sy kandidatuur onttrek. Connie Mulder en Pik Botha het nou by die verkiesing aangesluit. In die eerste stembrief binne die NP-groep is 'n onduidelike uitslag gelewer (P.W. Botha 78 stemme, Mulder 72 stemme, R.F. Botha 22 stemme). 'n Tweede stemming was nodig, terwyl Pik Botha, Minister van Buitelandse Sake, nie meer gestaan het nie en sy steun aan die minister van verdediging verklaar het.


Lizz Meiring (gebore 9 Desember 1961 in Pretoria) is 'n Afrikaanssprekende Suid-Afrikaanse aktrise, regisseur, teatervervaardiger, TV-aanbieder, seremoniemeester, spreker, kunsteaktivis, kreatiewe konsultant en skrywer. Benewens in Afrikaanse produksies, tree sy gereeld in Engelse produksies op en het ook al in Frans, Duits en Sotho gewerk. Haar bynaam is Bizzie Lizzie omdat sy soms aan tot ses of meer produksies tegelyk werk. Sy het al 19 toekennings ontvang vir haar werk as aktrise, skrywer, regisseur, vervaardiger en vir haar kulturele bydrae. Elizabeth Henriette Meiring is in Pretoria gebore. Haar pa, prof. Lewis Meiring ((† 2011), was 'n chemiese patoloog en diagnostikus, asook deeltydse professor hierin aan die Universiteit van Pretoria. Haar ma, Villi'ere Meiring (née Esterhuisen) was onderwyseres in kunsgeskiedenis in Engels. Elizabeth, later professioneel bekend as Lizz, is die enigste dogter. Sy het 'n ouer broer, Karl Rocco Meiring, wat in die geesteswetenskaplike rigting werk, en 'n jonger broer, Rocco de Villiers Meiring, 'n biokinetikus. Sy speel vanaf sesjarige ouderdom in produksies by die Laerskool Pretoria-Oos.


Generaal sir Richard Bourke (4 Mei 1777 – 13 Augustus 1855) was 'n Britse goewerneur. Hy is in Dublin, Ierland, gebore en kry sy opvoeding in Westminster en studeer in die regte aan Christ College, Universiteit van Oxford. Hy sluit op 22 November 1798 by die Britse leër aan en doen diens in Nederland met die hertog van York voor hy na Suid-Amerika verplaas word in 1807 en deelneem aan die beleg en bestorming van Montevideo. Hy word in 1821 bevorder tot majoor-generaal. Ná die Skiereiland-oorlog in Portugal tree hy uit die leër en gaan woon op sy landgoed in Ierland, maar versoek uiteindelik om 'n amp in die Britse regering te kry om sy inkomste aan te vul. Hy word in die Kaapkolonie aangestel as luitenant-goewerneur vir die Oostelike Provinsie, maar neem ook waar as goewerneur vir die Oostelike sowel as die Westelike Provinsie. In 1831 word hy aangestel om sir Ralph Darling as goewerneur van Nieu-Suid-Wallis op te volg. Hy beklee die amp tot 1837 en word in 1851 tot generaal bevorder. Hy sterf in 1855 naby Limerick, Ierland.


Tripura (Bengaals: ত্রিপুরা) is een van die kleiner deelstate in die noordooste van Indië. Die hoofstad en grootste stad is Agartala (met 'n bevolking van 367 822 in 2004). Die belangrikste etniese groep is die Bengale. Naas die ampstale Bengaals, Engels en Kokborok word veral Garo, Meitei (Manipuri) en Mizo in die deelstaat gepraat. (en) "Know Tripura | Tripura State Portal". tripura.gov.in. Besoek op 23 Desember 2020. (en) "Report of the Commissioner for linguistic minorities: 52nd report (July 2014 to June 2015)" (PDF). Commissioner for Linguistic Minorities, Ministry of Minority Affairs, Government of India. pp. 79–84. Geargiveer vanaf die oorspronklike (PDF) op 15 November 2016. Besoek op 16 Februarie 2016. Wikimedia Commons het meer media in die kategorie Tripura. (en) Amptelike webwerf (en) "Tripura". Encyclopædia Britannica. Besoek op 23 Maart 2021.    Hierdie Indië-verwante artikel is 'n saadjie. U kan wikipedia help deur dit uit te brei.


Elsiesrivier is 'n voorstad van Kaapstad, Suid-Afrika. Volgens die 2011-sensus het Elsiesrivier 'n bevolking van 42 479, van wie 91% Kleurlinge was. Die voorstad is na Elsje von Suurwaarde vernoem, nadat sy burgerlikes van 'n gewisse verdrinking uit die Elsieskanaal gered het. In die verlede het die Elsieskanaal woeste waters gehad. Matroosfontein is 'n onderafdeling van Elsiesrivier. Daar is twee skole, Matroosfontein Primêr en Elsbury Primêr. Matroosfontein se naam was aanvanklik Nuwedorp (Newtown in Engels). Die plek is tydens die Tweede Wêreldoorlog vir soldate opgerig. Op Vrydag, 12 Julie 2019, is die Suid-Afrikaanse Nasionale Weermag in onder meer Elsiesrivier ontplooi om hoë vlakke van misdaad, wat die Suid-Afrikaanse Polisiediens tot dusver nog nie onder beheer kon bring nie, te takel. Hoofplek Elsiesrivier 2011-sensus "South Africa is deploying the army to fight crime – here's how the murder rate compares to an actual war zone". BusinessTech (in Engels). 12 Julie 2019. Geargiveer vanaf die oorspronklike op 6 Desember 2019. Besoek op 12 Julie 2019.


Zliten (Arabies: زليتن) is 'n stad in noordwestelike Libië. Hierdie artikel is ’n saadjie. Voel vry om Wikipedia te help deur dit uit te brei.


Die Monumenta Germaniae Historica (dikwels afgekort as MGH in bibliografieë en bronnelyste) is 'n omvattende reeks noukeurig geredigeerde en gepubliseerde bronne vir die studie van Duitse geskiedenis (in 'n breë opvatting) van die einde van die Romeinse Ryk tot 1500. Die vereniging wat die reeks befonds is deur die Pruisiese hervormer Heinrich Friedrich Karl Freiherr vom Stein in 1819 gestig, en die eerste volumes het in 1826 en daaropvolgende jare die lig gesien. Die redakteur van 1826 tot 1874 was Georg Heinrich Pertz, wat opgevolg is deur Georg Waitz. Vele vooraanstaande middeleeukundiges uit Duitsland en, uiteindelik, ander lande, het by die projek aangesluit waarin manuskripte uitgesoek en vergelyk is, en geleerde uitgawes gepubliseer is. Die leuse wat deur Klein gekies is, Sanctus amor patriae dat animum ("Heilige liefde vir die vaderland verskaf die gees") is verklaar as 'n skakel tussen Romantiese nasionalisme en professionele geleerdheid. Die versameling bestaan uit vyf hoofareas, Antiquitates, Diplomata, Epistolae, Leges, Scriptores asook Necrologia. Vele ondersteunende reekse is ook tot stand gebring, insluitend 'n reeks van meer kompakte volumes vir skoolgebruik (Scriptores in usum scholarum) en spesiale studies (MGH Schriften).


Algoa was, saam met Newton Park en Walmer, een van drie nuwe kiesafdelings wat voor die algemene verkiesing van 1966 in Port Elizabeth geskep is. Tesame met Port Elizabeth-Noord en Port Elizabeth-Sentraal sou dit die vyf kiesafdelings in die vriendelike stad bly tot in 1994. In die eerste verkiesing wen Johannes Jacobus Engelbrecht van die Nasionale Party oortuigend met 'n meerderheid van 4 40t stemme teen die Verenigde Party se R.P. Pearson. Engelbrecht verbeter in 1970 op sy 1966-prestasie met 'n meerderheid van 5 315 stemme teen die V.P. se S. Linton en word dan ook in 1970 onbestrede verkies. In sy 28-jarige bestaan het geen party buiten die N.P. in Algoa wen nie. Newton Park (kiesafdeling) Port Elizabeth-Distrik (kiesafdeling) Port Elizabeth-Noord (kiesafdeling) Port Elizabeth-Sentraal (kiesafdeling) Port Elizabeth-Suid (kiesafdeling) Port Elizabeth-Suidwes (kiesafdeling) Port Elizabeth-Wes (kiesafdeling) Walmer (kiesafdeling) Potgieter, D.J. (ed.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). Schoeman, B.M. 1977.


Port Elizabeth-Wes was 'n kiesafdeling in Port Elizabeth vir verkiesings van die Suid-Afrikaanse Volksraad sowel as Kaapland se Provinsiale Raad. Port Elizabeth het van 1910 af, toe die eerste algemene verkiesing ná Uniewording gehou is, twee kiesafdelings gehad, naamlik Port Elizabeth-Sentraal en Port Elizabeth-Suidwes. In 1924 word Suidwes verander na Port Elizabeth-Suid en in 1929 kom Port Elizabeth-Noord by. Met die groei van die stad, neem ook die kiesafdelings toe, sodat Port Elizabeth-Distrik in 1938 die vierde kiesafdeling in die stad word. Vir die verkiesing van 1953 verdwyn Port Elizabeth-Distrik en verskyn Port Elizabeth-Wes die eerste keer met dieselfde Volksraadslid, G.N. Hayward van die Verenigde Party, wat Distrik vanaf 1938 verteenwoordig het, wat ook in Port Elizabeth-Wes wen en wel met 'n meerderheid van 6 328 teen C.A. Els van die Nasionale Party. In 1958 word Myburgh Streicher van die Verenigde Party onbestrede verkies. Port Elizabeth-Wes stem dan ook oorweldigend teen republiekwording in die volkstemming in 1960 toe 3 926 kiesers ten gunste van 'n republiek is en 10 009 daarteen.


Liesbeek was 'n kiesafdeling in Kaapstad se suidelike voorstede van die heel eerste verkiesing van Suid-Afrika se Volksraad ná Uniewording in 1910 tot voor die verkiesing van 1929. In die eerste verkiesing wen Basil Kellett Long, regsgeleerde en later redakteur van die Cape Times, van die Unionisteparty met 609 stemme bo E.P. Reilly, 'n onafhanklike kandidaat, en C.A. Lageson van die Regerende Party. Hy bedank op 9 Januarie 1914 as Volksraadslid en verhuis terug na Engeland. In die tussenverkiesing op 4 Maart 1914 wen Thomas Maginess die setel onbestrede vir die Arbeidersparty. Long was weer van 1938 tot 1943 Volksraadslid vir Kaapstad-Tuine. In die verkiesing van 1915 wen hy met 'n enkele stem meer as Beauclerk Upington, 'n onafhanklike. Die Nasionale Party se H.D. Stiglingh kom derde met 352 stemme, vergeleke met Maginess se 1 143 en Upington se 1 142. Maginess bly egter net tot 21 November 1915 Volksraadslid, maar dit is nie bekend hoe Upington daarin geslaag het om van 21 Desember 1915 wel Volksraadslid vir Liesbeek te word nie. In 1920 wen die Unionisteparty weer in Liesbeek toe James Wellwood Mushet, latere minister in genl.


Die Webb Ellis-beker is 'n beker wat aan die rugbyspan wat die rugbywêreldbeker wen oorhandig word. Die beker is genoem na William Webb Ellis, wat as die uitvinder van rugby beskou word. Die goud en silwer versierde prys is in 1987 vir die eerste keer aan die All Blacks oorhandig. Die Springbokke hou tans die beker nadat hulle die Rugbywêreldbeker in 2019 gewen het. Die beker is 38 cm hoog en is gemaak van vergulde silwer. Dit het twee ore, op die een is die kop van 'n sater afgebeeld, op die ander 'n nimf. Op die voorkant van die beker is die woorde International Rugby Football Board en daaronder The Webb Ellis Cup gegraveer. Die beker is in die goud- en silwersmedery Garrard & Co in Londen gemaak. Die model is gebaseer op 'n beker uit 1906 wat gemaak is deur die Londense onderneming Carrington and Co. Hierdie beker is op sy beurt gebaseer op 'n beker uit 1740 wat deur Paul de Lamerie ontwerp is.


Valsbaai was van 1953 tot 1994 'n kiesafdeling vir die Suid-Afrikaanse Volksraad in die omgewing van Strand en Gordonsbaai in die Helderbergstreek en in sy vroeë stadia ook ooswaarts tot by Caledon. Afbakeningskommissies het van 1910 af telkens verander aan die grense en name van die kiesafdelings in die Helderberg en Overberg. In 1910, 1915, 1920, 1921 en 1924 was daar net Caledon. In 1929 kom Bredasdorp en Hottentots-Holland by. Die drie bestaan sy aan sy tot 1953 toe Caledon en Bredasdorp gekombineer word en Valsbaai sy opwagting maak. Caledon-Bredasdorp verdwyn voor 1958 se verkiesing en sy LV, Dirk Uys, word LV vir Valsbaai. In 1966 word Caledon opnuut afgebaken, maar Hottentots-Holland afgeskaf. Eers weer in 1974 regverdig die kiesertal in dié streek die instel van 'n derde kiesafdeling, wat tot 1994 as Helderberg sou bekend staan. Die LV vir Caledon-Bredasdorp, Dirk Uys, wen in 1958 in die nuwe kiesafdeling Valsbaai met 'n meerderheid van 777 stemme teen die Verenigde Party se J.J.S. Jordaan. In die volkstemming oor republiekwording in 1960 bring Valsbaai se kiesers 6 517 ja-stemme en 4 609 nee-stemme uit.


Die hallekerk is naas saalkerk, basiliek en sentraalbou een van vier basiese tipes Christelike kerkgeboue. Hallekerke word deur die vorm van hul langhuis gekenmerk waarvan die skepe dieselfde of bykans dieselfde hoogte het en meestal onder een enkele saaldak verenig is. In teenstelling met die basiliek beskik 'n hallekerk nie oor 'n daklantern nie - die binneruimte word deur kerkvensters in die symure verlig.


Die Rust de Winterdam is in die Elandsrivier in die Limpopoprovinsie van Suid-Afrika. Die dam is in die 1920's gebou en het 'n bakmaat van 28 miljoen m3 agter 'n wal van 31 m. Die dam word vir besproeiing gebruik. Die naam is afgelei van boere wat in die winter hulle vee hiernatoe gebring het. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Smithfield was 'n kiesafdeling in die Vrystaat vir die Suid-Afrikaanse Volksraad vanaf die eerste algemene verkiesing ná Uniewording in 1910. Potgieter, D.J. (ed.) 1972. Standard Encyclopaedia of Southern Africa. Cape Town: Nasionale Opvoedkundige Uitgewery (Nasou). Schoeman, B.M. 1977. Parlementêre verkiesings in Suid-Afrika 1910-1976. Pretoria: Aktuele Publikasies.


Wes-Afrika Tyd of WAT (Engels: West Africa Time) is 'n tydsone wat een uur voor Gekoördineerde Universele Tyd is (met ander woorde UTC+1). 'n Groot aantal lande in die westelike deel van sentraal Afrika val in hierdie tydsone. Die teoretiese sone strek van 7,5° oosterlengte tot 22,5° oosterlengte. Die meeste lande in die gebied is naby die ewenaar geleë, waar daar nie 'n groot verandering in die daglengte is nie, sodat somertyd nie waargeneem word nie. Die enigste uitsondering is Namibië wat van September tot April onder die Wes-Afrika Somertyd val. Lande wat onder die Wes-Afrika tyd val:  Algerië  Angola  Benin  Ekwatoriaal-Guinee  Gaboen  Kameroen  Demokratiese Republiek die Kongo (westelike deel)  Kongo  Marokko  Niger  Nigerië  São Tomé en Príncipe  Sentraal-Afrikaanse Republiek  Tsjad  Tunisië


Zhengzhou (Chinees: 郑州, Zhèngzhōu Shì) is die hoofstad van die provinsie Henan in die Volksrepubliek China met 'n bevolking van sowat 8 626 000 en 'n oppervlakte van 7 507 km². Cluj-Napoca, Roemenië


.ki is die Internettopvlakdomein vir Kiribati. Lys van Internettopvlakdomeine IANA se whois-inligting vir .ki


Zack du Plessis ( * 28 November 1949 - † 15 Junie 2011) was 'n Afrikaanse akteur, aanbieder, grapmaker, storieverteller en rolprentvervaardiger. Hy was veral bekend vir sy rolle in gewilde TV-programme soos Vetkoekpaleis en Orkney Snork Nie. Du Plessis het ’n dramagraad aan die Universiteit van Pretoria verwerf en by die destydse streekskunsteraad Truk gewerk. Met die koms van televisie in 1976 het hy homself hoofsaaklik op TV-werk toegespits. Hy het ook sy eie fliekmaatskappy gehad, wat onder meer die fliek Bosveldhotel (Die Moewie) en kinderprogramme vervaardig het. Du Plessis was met die aktrise en TV-aanbieder, Magda van Biljon getroud. Hy is op 15 Junie 2011 by sy huis in sy slaap aan longkanker oorlede. Hy word oorleef deur sy vrou, seun (Wénèf) en dogter (Bernice du Toiten).


.mq is die Internettopvlakdomein vir Martinique. Lys van Internettopvlakdomeine IANA se whois-inligting vir .mq


Sir Theophilus Shepstone (8 Januarie 1817 - 23 Junie 1893) was ‘n Brits-Suid-Afrikaanse staatsman wat verantwoordelik was vir die anneksasie van die Zuid-Afrikaansche Republiek deur Brittanje in 1877. Theophilus Shepstone is gebore in Westbury-on-Trym naby Bristol, Engeland. Toe hy drie jaar oud was het sy pa, eerwaarde William Theophilus, na die Kaapkolonie geëmigreer. Die jong Shepstone het sy opvoeding ontvang by die naturelle-sendingstasies waar sy pa gewerk het, en die seun het aansienlike vertroudheid opgedoen met die inheemse tale van Suid-Afrika, ‘n omstandigheid wat sy loopbaan bepaal het. In die Xhosa-oorlog van 1835 het hy diens gedoen as hoofkwartier-vertaler in die staf van die goewerneur, sir Benjamin D'Urban, en het na afloop van die kampanje in die grensgebied aangebly as klerk van die agent vir die naturellestamme. In 1838 was hy een van die party wat vanuit die Kaapkolonie gestuur is om Port Natal om Brittanje se onthalwe te beset. Hierdie mag is in 1839 teruggeroep, toe Shepstone aangestel is as Britse gesant onder die Fingo en ander stamme in Brits-Kaffrarië.


Die Makatinivlakte lê aan die onderkant van die Pongolapoortdam en strek ooswaarts tot teen die Indiese Oseaan in KwaZulu-Natal, Suid-Afrika. Kanale van die Pongolapoortdam bedien die vlakte om suikerriet, subtropiese vrugte, rys en koffie te verbou. Lys van streeksname in Suid-Afrika Op Pad in Suid-Afrika. 1995. B.P.J. Erasmus. ISBN 1-86842-026-4 By die Makatini-vlakte vorm landbou die basis vir ander ontwikkeling[dooie skakel], Die Burger, 14 Januarie 1989 Koördinate: 27°24′30″S 32°09′21″O / 27.40833°S 32.15583°O / -27.40833; 32.15583 Hierdie artikel is ’n saadjie. Voel vry om Wikipedia te help deur dit uit te brei.


Maselspoort is 'n ontspanningsoord 23 km noordoos van Bloemfontein aan die Modderrivier in die Vrystaat, Suid-Afrika. Die oord spog met 'n swembad van 135m. Die Boyden-sterrewag is naby die oord. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Padlangs deur Suid-Afrika. 2010 ISBN 978-1-77007-751-5 Hierdie artikel is ’n saadjie. Voel vry om Wikipedia te help deur dit uit te brei.


Die Lausitz is 'n streek in Duitsland en Pole wat die suide van die Duitse deelstaat Brandenburg, die ooste van die Vrystaat Sakse asook dele van die Poolse woiwodskappe Neder-Silesië en Lubuskie (Lebus) behels. Die streek word van noord na suid in drie landskappe onderverdeel: Neder-Lausitz, Bo-Lausitz en Lausitzer Gebergte. Tans vorm die Spreewald die noordelikste deel van Neder-Lausitz - oorspronklik het dit tot by die Berlynse Müggel-meer gestrek. Slegs die Duitse gedeelte van die Lausitzer Gebergte, waarna meestal as Zittause Gebergte verwys word, maak deel uit van die Lausitz, maar nie die suidelike Tsjeggiese gedeelte nie. Die Lausitzer Neiße-rivier vorm tans die grens tussen die Duitse en Poolse gedeeltes van die Lausitz-streek. Slawiese stamme het hulle vanaf die 6de eeu in die Lausitz-streek begin vestig. Hulle het vanaf die 9de eeu as Lusizi of Lunsizi bekend gestaan - 'n term waarmee geleidelik ook na die landskap verwys is. Die Neder-Sorbiese woord Łužyca beteken net soos die Opper-Sorbiese Łužica "Moerasland" - 'n naam wat vandag ietwat vreemd aandoen.


Die Russiese Ambassade in Berlyn is die hoofsetel van die Russiese Federasie se diplomatieke verteenwoordiging in die Bondsrepubliek Duitsland. Die ambassadegebou is in die Berlynse stadsdistrik Mitte geleë en behels 'n gebouekompleks wat uit die hoofgebou Unter den Linden 63-65 asook 'n aantal kantoor- en woongeboue in Behren- en Glinkastrasse bestaan. Die huidige Russiese ambassadeur in die Bondsrepubliek Duitsland is eerwaarde Sergei J. Netsjajef (Sergej J. Netschajew volgens die Ambassade se Duitse transkripsie). Die geskiedenis van diplomatieke betrekkinge tussen Moskou en Berlyn strek terug tot 1706 toe die eerste permanente Russiese sending opgerig is. In 1732 het die geheimraad en regiment-kwartiermeester Christian Ludwig Müller die perseel in Unter den Linden 7 gekoop om 'n rokoko-paleis te laat bou wat in 1734 voltooi is. Die eerste Russiese ambassade op die huidige erf is nog in dieselfde jaar ingewy. Die Russiese Keiserryk het destyds vir sy permanente diplomatieke missie in Pruise die rokoko-paleis met twee verdiepings en 'n erf tussen Unter den Linden en Behrenstraße aangekoop. Hierdie paleis was sedert 1764 in besit van prinses Amalie van Pruise.


Changchun (Chinees: 长春市 Chángchūn Shì) is 'n stad in die Volksrepubliek China met 'n bevolking van 3 581 000 inwoners en 'n oppervlakte van 3 616 km². Changchun is 'n sub-provinsiale stad in Noord-China en is die hoofstad en grootste stad van die provinsie Jilin. Die stad is bekend as hoofstad van die voormalige Japannese vasalstaat Mantsjoekwo onder Puyi. Hierdie artikel is ’n saadjie. Voel vry om Wikipedia te help deur dit uit te brei.


Kakiebos (Tagetes minuta) is 'n onkruid. Dit het Suid-Afrika gedurende die Tweede Vryheidsoorlog binnegedring toe dit saam met die voer uit Argentinië hier aangeland het. Dit het gou 'n onkruid oral in die land geword. Blomme Blare Lys van indringerplante in Suid-Afrika Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Kendrew is 'n gehuggie in die Oos-Kaap, Suid-Afrika. Dit is geleë in die Kamdeboostreek, op die noordelike oewer van die Sondagsrivier waar dié rivier en die Kamdeboorivier saamvloei. Lusern en vrugte is van die belangrikste gewasse wat hier verbou word. Graaff-Reinet is noord van die dorpie. Lys van dorpe in Suid-Afrika Logie, Bartle: Sundays - tales from a winding river. Port ELizabeth: Bluecliff, 2011. ISBN 978-0-9870017-2-6 "Hoofplek Kendrew". Sensus 2011. Op Pad in Suid-Afrika. B.P.J. Erasmus. 1995 ISBN 1-86842-026-4 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Mieliepap is 'n eg Suid-Afrikaanse gereg wat van growwe mieliemeel en water gemaak word. Afrikaners in die noorde van die land eet dit gewoonlik vir ontbyt saam met melk en suiker, of as bygereg tydens ander etes. Dit is veral gesog as bygereg saam met braaivleis en word met 'n pikante sous soos tamatie en uie (braaismoor), tjakalaka of kaas en sampioene bedien. Mieliepap word hoofsaaklik deur die inheemse swart bevolking en die Afrikaners genuttig, en nie soseer deur dié van Engelse of Asiatiese afkoms nie. In die Kaapprovinsies word dit byna uitsluitlik vir ontbyt geëet. Aangesien mieliemeel redelik goedkoop is, word pap deur behoeftige mense as stapelvoedsel gebruik, en met groente, sous of 'n vetjie genuttig. Die bestanddele is 2 koppies water en een teelepel sout vir elke 1 koppie mieliemeel. Die water moet eers goed kook alvorens die mieliemeel ingegooi word. Roer af-en-toe (elke 15 minute) tot gaar. Die geheim is om dit vir minstens 30 minute stadig te laat stoom oor lae hitte, sonder om te veel aan te brand. Vir ekstra geur kan botter of ingelegde heel mieliepitte ook bygevoeg word.


Vir ander riviere genaamd Kliprivier, sien Kliprivier. Die Kliprivier in Gauteng is 'n sytak van die Vaalrivier. Die rivier ontspring aan die suidekant van Roodepoort, vloei suidwaarts aan die westekant van Soweto verby en kruis die N12 nasionale pad. Nou swaai die rivier oos, gaan verby Lenasia, kruis die N1 nasionale pad, vloei verby Eikenhof en swaai dan suid. Die rivier kruis die R59 hoofweg, hou suid, gaan verby Henley-on-Klip, Meyerton, deur Vereeniging voor dit by die Vaalrivier aansluit. Die rivier is erg besoedel maar kanovaart word steeds op die rivier beoefen. South Africa Road Atlas. MapStudio. ISBN 978-1-77026-154-9 Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Infanta is 'n klein nedersetting in die Wes-Kaap, Suid-Afrika. 'n Uitloper van die Potberg aan die suide kant van die Breederivier eindig in Kaap Infante wat tot Infanta vervorm is. Die naam is glo in 1488 deur Bartolomeus Dias aan die kaap gegee op sy terugvaart nadat hy by die Groot-Visrivier gedraai het. Die naam is moontlik die naam van die kaptein van Dias se tweede karveel, João Infante. Die kusdorpie en oord lê 'n paar kilometer noord van die Kaap. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Hierdie artikel is ’n saadjie. Voel vry om Wikipedia te help deur dit uit te brei. "Hoofplek Infanta". Sensus 2011.


Kala (voorheen bekend as Cala) is 'n dorpie in die voormalige Transkeistreek in die Oos-Kaap, Suid-Afrika. Die naam beteken 'langs die berge'. Die dorpie lê langs die Tsomorivier noord van die Ncoradam. Die naaste groot dorp is Elliot. Lys van dorpe in Suid-Afrika "Hoofplek Kala". Sensus 2011. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Umhlanga is 'n kusdorp in KwaZulu-Natal in Suid-Afrika langs die Indiese Oseaan. Die dorp is 16 km noord van Durban net langs die N2 nasionale pad geleë. Die dorpsnaam beteken "plek van riete" in isiZulu en is afgelei van die Ohlangarivier wat sowat drie kilometer noord van Umhlanga in die Indiese Oseaan uitmond. Die gebied suid van die Tugelarivier is oorspronklik deur San-versamelaars en -jagters bewoon voordat Nguni-groepe, wat onder die heerskappy van koning Shaka in die vroeë 19de eeu tot 'n enkele Zulunasie verenig is, hulle hier gevestig het. Dit het kort daarna onder Britse koloniale bewind gekom. Die huidige dorpsgebied het deel uitgemaak van Sir Marshall Campbell se uitgestrekte plantasie. Campbell, 'n boorling van Glasgow wat hom in 1850 in Suid-Afrika gevestig het, was 'n invloedryke suikermagnaat wat in 1860 Indiese kontrakarbeiders vir sy plantasie gewerf het. Hulle het tot die streek se multikulturele karakter bygedra. In 1869 het Umhlanga se eerste strandhut op 'n rotsagtige deel van die strand ontstaan waar tee en scones aan verbygangers verkoop is. Dit was die begin van Umhlanga se florerende toerismebedryf - nog voor die stigting van die dorp.


'n Hoekslyper (Engels: angle grinder) is 'n draagbare elektriese handgereedskap wat gebruik word vir die sny, skuur en polering van harde oppervlakke, gewoonlik metaal. Hoekslypers word meestal aangedryf deur 'n elektriese motor, maar petrolenjins en saamgeperste lug word ook soms gebruik. Die motor dryf 'n gerigte kop teen 'n regtehoek aan, waaraan 'n skuurskyf of 'n dunner afsnyskyf gemonteer is. Hierdie skywe is vervangbaar met nuwes wanneer hulle uitgewerk raak. Hoekslypers het tipies 'n verstelbare skermplaat en 'n hulphandvatsel vir dubbelhandige gebruik. Sekere hoekslypers, afhangende van hul spoedklas, kan gebruik word as skuurders en poleerders, deur die gebruik van 'n skuurskyf met 'n agterste steunskyf. Die steunstelsel word gewoonlik van harde plastiek of mediumharde rubber gemaak, afhangende van hoeveel buigsaamheid benodig word. Hoekslypers kan gebruik word vir die verwydering van oortollige materiaal aan 'n werkstuk. Daar is verskeie soorte skywe wat gebruik word vir verskillende materiale en take, soos afsnyskywe (diamantlem), skuur- en maalskywe, maalstene, draadborselwiele en poleerkussings.


Astrologie of sterrewiggelary is ’n versamelnaam vir idees oor die verband tussen die lot van mense en gebeurtenisse op aarde en die stand van die hemelliggame. Die naam "astrologie" is afgelei van die Griekse αστρολογια, "astrologia", ’n samestelling van άστρον (astron, ster of sterrebeeld) en λογος (logos, wat onder meer teorie beteken). Dit gaan veral om die samehang tussen die beweging van die son, maan en planete, wat in die oudheid ook as sterre beskou is. Die beweging van ligpunte soos die son, maan, planete en sterre aan die hemelruim het mense nog altyd betower. Die mens het reëlmaat in hierdie bewegings ontdek en probeer om dit te beskryf, waardeur nie net die ligpunte name gekry het nie, maar ook skynbare samestellings daarvan – die sterrebeelde en sterretekens. Naas die beskrywing van die hemelliggame en hul bewegings, die astronomie, het mense in Babilonië en later ook Egipte, China en ander plekke betekenis aan hul posisies aan die hemelruim toegeken om byvoorbeeld die toekoms van die staat, die grootte van die oes, die styging van die Nyl of die lot van ’n heerser te voorspel.


’n Charis (Χάρις) in die Griekse mitologie is een van verskeie Charites (Χάριτες) of Grasieë, godinne van sjarme, skoonheid, die natuur, menslike kreatiwiteit en vrugbaarheid. Hulle was oorspronklik drie, van die jongste tot die oudste: Aglaea ("Skoonheid"), Eufrosine ("Opgewektheid") en Thalia ("Vrolikheid"). In die Romeinse mitologie is hulle bekend as die Gratiae. Die Grasieë word meestal beskou as die dogters van Zeus en Eurynome, hoewel hulle soms die kinders van Dionysus en Afrodite of van Helios en Aegle genoem word. Homeros skryf dat hulle deel van Afrodite se gevolg was. Hulle word ook verbind met die onderwêreld. Hierdie artikel is merendeels vertaal vanaf die Engelse Wikipedia-artikel en:Charites


Laerskool Odensia is 'n primêre skool in Odendaalsrus, Vrystaat, Suid-Afrika. Die skool is in De Kock-laan geleë. Dit is 'n parallelmedium (Afrikaans / Engels) skool. Hulle leuse is "CONDTRUAMUS – ONS BOU". Amptelike tuisblad Skool se Facebook-blad Hierdie artikel is ’n saadjie. Voel vry om Wikipedia te help deur dit uit te brei.


Erebos (Grieks: Ἔρεβος; "diep skadu of donkerte") was in die Griekse mitologie die seun van die heel eerste god, Chaos, die leegte waaruit die heelal ontstaan het. Hy was die verpersoonliking van die duisternis en skaduwee. Hy word dikwels beskou as deel van die onderwêreld en daarom word sy naam ook genoem saam met dié van Tartaros en Hades. Volgens Hesiodus se Teogonie is Erebos sonder geslagsgemeenskap uit Chaos gebore, nes Nyx, Eros, Tartaros en Gaia. Hy en sy suster Nyx het saam die volgende kinders gehad: Hemera (Dag), Eter (Lug), Ker (die Dood), Oneiroi (Drome), Hipnos (Slaap), sy tweelingbroer Tanatos (die Dood), Momus (Satire), Geras (god van ouderdom), Nemesis (Wraak) en die bootsman Charon. Volgens sommige mites is hy en Nyx ook die ouers van die skikgodinne. Erebos is later uitgebeeld as ’n streek van Hades, die onderwêreld. Mense moes ná hul dood eers hierdeur reis en Charon het hulle dan oor die rivier Styx geneem, waarna hulle die land van die afgestorwenes betree het.


Die koraalklipkabeljou (Cephalopholis miniata) is 'n vis wat slegs aan die ooskus van Suid-Afrika, vanaf die Transkei en verby die Mosambiekkus, voorkom. Die vis is herlderrooi met blouspikkels. Dit word tot 40 cm lank em weeg dan 600 g. Die vis kom voor in grotte of lyste in koraal- en rotsriwwe. In Engels staan die vis bekend as Coral rockcod. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Cabanan, A. S., Culbicki, M., Fennesy, S., Heemstra, P.C. & Yeeting, B. (2008). Cephalopholis miniata. 2006 IUBN-rooilys van bedreigde spesies. Internasionale Unie vir die Bewaring van die Natuur 2006. Verkry op 28 Augustus 2009. http://fishbase.org/summary/Cephalopholis-miniata.html Hierdie artikel is ’n saadjie. Voel vry om Wikipedia te help deur dit uit te brei.


Die sersant-majoor (Abudefduf vaigiensis) is 'n vis wat in die Stille Oseaan, die Indiese Oseaan en meer spesifiek die Rooisee, Oman en aan die ooskus van Afrika suidwaarts tot in die suide van die Oos-Kaap voorkom. In Engels staan die vis bekend as die Sergeant major. Die vis word tot 20 cm lank en is blougrys met vyf swarterige vertikale strepe op die lyf. Die rug is heldergeel en die stert is gevurk. Die vis kom voor in rotskusareas, hawens, beskermde areas, vlak rots- en koraalriwwe in water wat 0.3 tot 20 m diep is. Die volwasse visse verkies dieper water waar hulle in groepe bo die rif swem. Die onvolwasse visse word in rotsgetypoele gevind. Gedurende paartyd verander die mannetjie se kleur na blou. Die eiers word gelê op harde oppervlaktes en aggressief opgepas deur die ouers. Hulle vreet soöplankton en alge. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 Gids tot die kusgebiede van Suid-Afrika. Jacana Media. 2007.


Basic English (Afrikaans: Basiese Engels) is 'n 850-woord internasionale hulptaal wat in die 1920's deur Charles Kay Ogden opgestel is. BASIC in die geval staan vir British American Scientific International Commercial. Die Onse Vader in "Basic English": Our Father in heaven, may your name be kept holy. Let your kingdom come. Let your pleasure be done, as in heaven, so on earth. Give us this day bread for our needs. And make us free of our debts, as we have made free those who are in debt to us. And let us not be put to the test, but keep us safe from the Evil One. Simple English Wikipedia Hierdie artikel is ’n saadjie. Voel vry om Wikipedia te help deur dit uit te brei.


Weeluis (ˈve:lɶys), ook wandluis (ˈvantlɶys), is ’n klein, plat en ovaal bloedsuiende insek met ’n rooibruinerige kleur, verkorte vlerke en ’n slegte reuk. Die weeluis bewoon huise, veral beddens. Dit kruip gedurende die dag weg en kom saans uit om die bloed van mense en ander soogdiere te suig. Afhangende van die temperatuur en voedselbron kan twee tot vier geslagte jaarliks voortplant. Die larwes lyk soos die volwassenes en word binne 11 weke geslagsryp. Wetenskaplike klassifikasie: die weeluis hoort tot die familie Cimicidae. Die gewone weeluis word as Cimex lecturalius geklassifiseer. Weeluis is afkomstig uit die Nederlandse "weegluis" (Middelnederlands weechluus) 'n samestelling van "weech" 'muur' en luis 'luis', so genoem omdat die luis dikwels teen die muur agter vloerlyste aangetref word. Weech se betekenis kan ook met wand (die binnesy van 'n ruimte of muur) oorvleuel. Hierdie Middelnederlandse weech stem dan ook ooreen met die Oudfriese wāg, Oudengelse wág; Oudnoorse veggr en die Gotiese waddjus.Weeluis sluit dan ook aan by die Noorse veggedyr, die Deense væggelus en die Sweedse vägglus.


Johan Steyn (1955 -) is die hoofleraar van AGS Kaleideo. Die gemeente is in Kemptonpark. Hy is alreeds dekades 'n leraar en word as een van die 'groot geeste' in die kerk beskou. Johan het regte gaan studeer by RAU (nou UJ). Na voltooiing van sy graad het hy egter gevoel dat hy geroepe is vir 'n loopbaan as leraar. Hy skryf dus in by die AGS Teologiese Kollege en voltooi sy Diploma in Teologie. Johan word kort na sy ordening beroep as mede-leraar, na Kemptonpark gemeente. Na 'n tyd word hy die hoofleraar. Die gemeente verander sy naam na Immanuel en groei sterk in getalle onder sy leiding. 'n Nuwe kerk word ook gebou. Na 'n hele klompie jare in die gemeente aanvaar Johan 'n beroep na Windhoek in Namibië. Dis 'n tyd van groot uitdagings vir hom en sy gesin, maar hy kwyt hom goed van sy taak. Die gemeente se naam word ook verander na Immanuel Windhoek. Na 'n paar jaar word Johan beroep na Doxa Deo in Tswhane, as vaderfiguur vir die pastore in die Doxa streek.


K.O.B.U.S. of Kobus! was 'n Afrikaanse swaarmetaal-musiekgroep. Die groepslede is Francois Breytenbach Blom, Theo Crous, Werner Von Waltsleben en Pierre Tredoux. K.O.B.U.S. is 'n Afrikaanse metal groep wat in November 2000 gestig is. 'n Voormalige lid van Springbok Nude Girls, Theo Crous, tesame met Francois Breytenbach Blom, voorheen van onder andere Voice of Destruction, was die stigters. Huysen Burger van Battery9 het in 2002 en 2003 met optredes gehelp en in 2003 is hul debuut-album Kobus! uitgereik. In dieselfde jaar is dit benoem as SA Rock Digest se album van die jaar en by die Klein Karoo Nasionale Kunstefees (KKNK) het hierdie album ook 'n Kanna gewen. 100% Skuldgevoelvry is in 2004 vrygestel en Rob Nel (B-World) op baskitaar en Paul André Blom (V.O.D.) op tromme, het by die groep aangesluit. In Januarie 2007 het Pierre Tredoux van Raaskopleef egter vir Nel op baskitaar vervang. Swaarmetaal is in dieselfde jaar by Bellville Studios opgeneem en deur Rhythm Records vrygestel.


Ottoshoop is 'n klein dorp in die Noordwes-provinsie, Suid-Afrika. Goud is in 1875 by Ottoshoop ontdek, dieselfde jaar as wat spoelgoud by Lydenburg ontdek is. Die goudstormloop in Ottoshoop het egter eers in 1887 plaasgevind omrede meer belowende vondse op ander plekke gemaak is. Die dorp is in 1876 gestig, die vroeë dae van die goudstormloop en is na CB Otto vernoem. Hy was die landdros van nabygeleë Groot Marico. Die goud het egter gou opgeraak en vandag is die dorp slegs 'n spoorweghalte. Naby die dorp is Bobbejaangat, 'n groot dolomitiese sinkgat van onbekende diepte wat met helder water gevul is. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Ottoshoop". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Martino (Tienie Brits) was Suid-Afrika se bekendste kulkunstenaar. Hy was veral bekend vir sy frase "Kul jou hier, kul jou daar en siedaar! Sy eerste TV-reeks, Die Kulkuns van Martino, is in die tagtigerjare op Suid-Afrikaanse televisie uitgesaai. Martino het op 17-jarige ouderdom begin om sirkustoertjies te doen. Hy het in towerkuns begin belangstel en sowat drie jaar lank in die Pretoria-omgewing saam met sy broer en andere as deel van die Martino Trio opgetree. Hy het daarna op sy eie as kulkunstenaar begin optree. Hy is in 1996 met maagkanker gediagnoseer en dokters het 55% van sy maag verwyder. Hy het na ’n operasie 'n sepsis aan sy dermkanaal ontwikkel. Hy is op 25 Februarie 2011 op 64-jarige ouderdom oorlede. Beeld, 4 Maart 2011 SA se bekendste kulkunstenaar Martino (64) sterf[dooie skakel], Die Burger, 26 Februarie 2011. SA se bekendste kulkunstenaar oorlede, Nuus24, besoek op 3 Maart 2011. Hierdie artikel is ’n saadjie. Voel vry om Wikipedia te help deur dit uit te brei.


Doemjat (Arabies: دمياط) of Damietta is 'n stad in noordelike Egipte, sowat 200 km noord van Kaïro. Hierdie artikel is ’n saadjie. Voel vry om Wikipedia te help deur dit uit te brei.


Port Edward is 'n kusdorp in suidelike KwaZulu-Natal, Suid-Afrika. Die Mtamvunarivier, die grens tussen KwaZulu-Natal en die Oos-Kaap is 4 km suid van Port Edward. TK Pringle het in 1925 grond gekoop om daarop af te tree. Hy het dit Banner Rest gedoop. Die dorpie wat later uitgelê is, is Port Edward genoem ter ere van die Prins van Wallis, wat later koning Edward III geword het. Daar is skulpneerslae by Mzambastrand, naby die mond van die Mzambarivier, wat tot wetenskaplike en natuurlike monumente verklaar is. Dit is sowat 10 km suid van Port Edward. Lys van dorpe in Suid-Afrika Rooi Woestyn die kleinste woestyn ter wêreld, geleë naby Port Edward. Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Rosenthal, Eric (1967). Ensiklopedie van Suidelike Afrika. "Hoofplek Port Edward". Sensus 2011. SA Explorer Port Edward afstande


Kareedouw is 'n dorp in die Oos-Kaap-provinsie, Suid-Afrika. Die dorp is net 8 km vanaf die N2 nasionale pad en is by die oostelike ingang na die Langkloof geleë op die R62 provinsiale pad. Die NG Kerk van bewerkte sandsteen dateer uit 1905 toe die gemeente hier gestig is. Die naam is afgelei van die Khoikhoi woord !karegadaob! wat "pad met baie kareebome" beteken. Daar is 'n groot kresootaanleg in die distrik waar houtpale behandel word. Daar word ook gemengde boerdery in die distrik beoefen. Mnr. John Vorster, eerste minister van Suid-Afrika van 1966 tot 1978, is hier in die begraafplaas begrawe. R402 naby Kareedouw Die NG kerkgebou op Kareedouw, waarvan die hoeksteen op 10 Februarie 1908 deur ds. D.J. Pienaar gelê is. Die gebou is op 14 Februarie 1909 ingewy. Lys van dorpe in Suid-Afrika NG gemeente Kareedouw "Hoofplek Kareedouw". Sensus 2011. Padlangs deur Suidelike Afrika. 2010. ISBN 978-1-77007-751-5 Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Die Hochschule für Wirtschaft und Recht (HWR) Berlin, Engels amptelik Berlin School of Economics and Law, is 'n publieke Fachhochschule ('n soort technikon of universiteit vir toegepaste wetenskappe) in die Duitse hoofstad Berlyn wat op 1 April 2009 met die samesmelting van twee oorspronklik selfstandige akademiese instellings, die Fachhochschule für Wirtschaft (FHW) Berlin en die Fachhochschule für Verwaltung und Rechtspflege (FHVR) Berlin, ontstaan het. Die HWR Berlin fokus met sy vyf departemente en drie institute op bedryfsekonomie en ekonomie, publieke administrasie, ingenieurswese, regswetenskappe en veiligheidswese. Die studentetal het in Desember 2011 op 9 429 gestaan. Die HWR Berlin beskik tans oor twee kampusse in die Berlynse stadsdele Schöneberg (sentrale administrasie, Departement van Ekonomiese Wetenskappe en die Institute of Management Berlin, IMB) en Friedrichsfelde (vier departemente, afstandsonderrig, Instituut vir Administratiewe Modernisering en Polisiedienshervorming in Sentraal- en Oos-Europa). Wikimedia Commons het meer media in die kategorie Hochschule für Wirtschaft und Recht Berlin. (de) (en) Amptelike webtuiste van die HWR Berlin Koördinate: 52°29′7″N 13°20′16″O / 52.48528°N 13.33778°O / 52.48528; 13.33778


'n Holm verwys in die algemeen na 'n kunsmatige, meestal geronde opgehoopte grondheuwel. Holms is in die verlede om verskeie redes opgerig, insluitend vir seremoniële redes (platformholms), as grafte (tumuli), of denkmale. Die woordstam kan teruggevoer word na die Proto-Germaanse 'hulmaz' wat 'n "heuwel" of "hoogte" aandui. In die Verenigde State en Kanada het die term 'n spesifieke tegniese konnotasie, naamlik 'n doelmatig gekontrueerde opgehoopte grondstruktuur wat met 'n verskeidenheid gebruike verbind word. In Europese en Asiatiese argeologie, sal die woord "tumulus" gebruik word as sinoniem vir 'n kunsmatige heuwel, veral wanneer dit met 'n begrafnisgebruik vereenselwig word. Meeste holms in die Verenigde State is prehistoriese grondwerke, geboue deur Amerikaanse inboorlinge. Inheemse Amerikaners het 'n verskeidenheid holms opgerig, insluitend frustrums, d.w.s. afgeplatte piramides of konusse, wat as platformholms bekend staan, geronde konusse, en rif- of langwerpige holms. Sekeres het ongewone vorms, soos die gisantholms wat die buitelyne van diere toon, naamlik diere wat van 'n kosmologiese belang was. Sekeres, bv.


Robert Hunter (gebore 22 April 1977 te Johannesburg) is een van Suid-Afrika se bekendste pad fietsryers. Hy was die eerste Suid-Afrikaner wat aan die Tour de France deelgeneem het gedurende 2001. Tydens die 2007 Tour de France wen hy ook 'n skof, weereens 'n eerste vir  Suid-Afrika. Op 4 Maart 2012 wen Robbie die Suid-Afrikaanse padkampioen titel te Nelspruit. Hy neem weer deel aan die Tour de France in 2012 maar moes onttrek na 'n reeks ongelukke. "Team Garmin-Sharp-Barracuda Unveils 2013 Roster". Boulder, Colorado: Slipstream Sports LLC. 28 Desember 2012. Geargiveer vanaf die oorspronklike op 2 Januarie 2013. Besoek op 6 Januarie 2013. Cycling Base: Robert Hunter Geargiveer 6 Maart 2016 op Wayback Machine Amptelike webwerf


Die Hartbeespoortdam is 'n opgaardam wat water voorsien aan 'n besproeiingsgebied van ongeveer 15 400 ha in die Krokodilriviervallei. Planne vir die Hartbeespoortdam en die daarmee gepaardgaande besproeiingskema is reeds in 1914 deur die Regering goedgekeur. Eers in 1918 is met die bouwerk begin en in 1923 is die wal voltooi. In 1925 het die dam vir die eerste keer oorgeloop, 'n gebeurtenis wat hom daarna maar selde sou herhaal. Die damwal, 'n boogkonstruksie van beton, is in 'n nou poort tussen Kommandonek en Silkaatsnek in die Magaliesberg opgerig. Die wal het 'n oorloop op die linkerflank en die uitloop word deur sluise beheer. Vir die besproeiingskema is ŉ aantal pompstasies, beheertorings, kanale en tonnels aangelê. Hoewel die dam selde vol loop, is daar tog besluit om die damwal met 3 m te verhoog. Dié werk is in 1970 voltooi en dit het die inhoudsvermoë (bakmaat) van 168 077 miljoen m³ tot 211 990 miljoen m³ verhoog. Wanneer die dam vol is, beslaan die water 'n oppervlakte van ongeveer 20 km².


Alblasserdam is 'n dorp en munisipaliteit in die Nederlandse provinsie Zuid-Holland, geleë in die weste van die Alblasserwaard aan die Noord-rivier. Die munisipale gebied het sowat 20 000 inwoners (2021) en 'n oppervlakte van sowat 10 km². Die inwoners noem hul dorp ook wel Damdorp, wat kom deur die Alblas-riviertjie wat uitvloei in Alblasserdam maar deur 'n dam van die Noord-rivier is geskei. In hierdie munisipaliteit word Alblasserwaards gepraat, wat is 'n Hollandse dialek. Die Alblasserdam-munisipaliteit grens aan die meulens van Kinderdijk en is deel van die metropolitaanse agglomerasie Drechtsteden. Alblasserdam · Kortland Verkiesings sedert 2010: Sereď, Slowakye Stg. Luna de Sus, Roemenië Amptelike webwerf Plaatsengids (beskrywing) AlleCijfers (statistiek) Hierdie artikel is ’n saadjie. Voel vry om Wikipedia te help deur dit uit te brei.


Graaf Charles Léon Denuelle (Parys, Desember 1806 - Pontoise, 15 April 1881) was die eerste seun van Napoleon Bonaparte. Omdat Napoleon vrees dat hy geen kinders by sy vrou Joséphine de Beauharnais sal kry nie, verwekte hy Charles Léon by Éléonore Denuelle de la Plaigne (1787-1868). Sy was 'n hofdame van Joséphine en eweneens nie Napolion se enigste minnares nie. Hierdie artikel is ’n saadjie. Voel vry om Wikipedia te help deur dit uit te brei.


Van Reenen is 'n dorp in die noordweste van KwaZulu-Natal, Suid-Afrika, naby die grens met die Vrystaat. Die N3 nasionale pad gaan deur die dorp. Die dorp is aan die bokant van die Van Reenenspas. Lys van dorpe in Suid-Afrika www.sa-venues.com, inligting oor Van Reenen


Sulechów (Duits: Züllichau) is 'n stad in die Poolse Woiwodskap Lubusz in die streek van Zielona Góra. Die stad is die administratiewe sentrum van Gmina Sulechów. Die gebied was oorwin deur Hertog Mieszko I van Pole in 990 en het in 1138 deel geword van die Hertogdom van Silesië. Die eerste verwysing ná die nedersetting deur Waldemar van Askanië dateer uit die jaar 1319, waar Sulechów vir Brandenburg verower is. Waldemar het in dieselfde jaar gesterf en die ligging val weer terug na die Piast Hertogdom van Glogow. In 1482 het hertog Jan II die Mad uiteindelik Sulechów saam met die naburige dorpie Krosno aan Brandenburg onder keurvors Albrecht III oorgedra. 'n deel van die Neumark-distrik het sedert 1537 en Züllichau sedert 1815 tot die Pruisiese provinsie van Brandenburg behoort. In 1945 is dit met die implementering van die Oder-Neisse lyn volgens die Potsdam-ooreenkoms aan Pole oorgedra. Johann Gottfried Rösner, * 1658, uitgevoer as burgemeester van Thorn as 'n gevolg van die Onrus van Thorn. Caspar Neumann, * 1683, op voorwaarde dat die data vir die eerste berekening van sterftesyfers. Gotthelf Samuel Steinbart, * 1738, teoloog en filosoof.


Die nagapie (Galago moholi) is een van drie spesies en die kleinste van die nagape. Die soogdier kom in die noordelike dele van Suid-Afrika, Botswana, Namibië en die hele Zimbabwe voor. Die nagapie het kenmerkende groot oë, kaal beweeglike ore en lang agterbene. In die nag weerkaats sy oë rooi in 'n skerp lig. Die mannetjies is effens groter as die wyfies. Sy pels is dunner en minder wollerig as dié van die bosnagaap. Die mannetjie weeg tot 155 gram terwyl die wyfie tot 150 gram weeg. Die nagapie hou van die bosveldomgewing en verkies veral mopanie- en doringveld langs riviere en spruite. Hulle is groeplewende nagdiere wat veral vroegaand en die laaste deel van die nag aktief is. Snags wei hulle alleen en bedags slaap hulle in groepe saam in 'n nes. Hulle was gereeld hulle pote met urine en kan ver spring tussen bome as hulle kos soek of vlug. Hulle lewensduur is ±10 jaar. Hulle eet gom, sprinkane, motte en spinnekoppe terwyl hulle natuurlike vyande die luiperd en reuse-ooruil is. Een tot twee kleintjies word in Oktober tot November of Januarie tot Februarie gebore na 'n dragtyd van 4 maande.


Ratanang is 'n nedersetting in die westelike Vrystaat, Suid-Afrika. Tydens die apartheidera was Ratanang waar die dorp Jacobsdal se swartmense gewoon het. Volgens die 2011-sensus het die nedersetting 'n bevolking van 4 231 gehad. Lys van dorpe in Suid-Afrika "Hoofplek Ratanang". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Gallipoli-skiereiland (Turks: Gelibolu Yarımadası) is geleë in die Europese deel van Turkye, met die Egeïese See wes en die Dardanelle-seestraat oos daarvan. Die skiereiland kry sy naam van die Griekse Kallipolis (Καλλίπολις, Mooi Stad). Die Gallipoli-skiereiland was deel van die Bisantynse Ryk. Ná ’n verwoestende aardbewing in 1354 was die stad Gallipoli byna verlate, maar dit is vinnig oorgeneem deur Turke van Anatolië, die Asiatiese kant van die Dardanelle. Dit was die eerste vesting van die Ottomaanse Turke in Europa en die basis van waar hulle oor groot dele uitgebrei het. Tydens die Krim-oorlog in 1854 het Gallipoli ’n groot laer van die Britse en Franse magte gehuisves. In die Eerste Wêreldoorlog het die Westerse Geallieerde magte in 1915 ’n groot mag van Britse, Australiese en Nieu-Seelandse troepe na Gallipoli gestuur om dit in te val en toegang tot die Dardanelle te kry. Turkse soldate het die Geallieerdes op die strande van die skiereiland vasgekeer. Myne is in die Dardanelle geplaas om te keer dat Geallieerde skepe deurvaar.


Die Serwies-Ortodokse Kerk (Serwies: Српска православна црква, Srpska pravoslavna crkva) is een van vyftien outokefale Oosters-Ortodokse Kerke. Die primaat aan die hoof van die kerk se titel is Aartsbiskop van Peć, Metropoliet van Belgrado en Karlovci, Patriarg van die Serwiërs. Dit is die oudste Slawies-Ortodokse kerk in die wêreld naas die Bulgaars-Ortodokse Kerk. Die Serwies-Ortodokse Kerk is die dominante kerk in Serwië, Montenegro en ’n deel van Bosnië en Herzegowina, met meer as 84% van die bevolking in dié drie lande wat daartoe behoort. Eparhija-dalmatinska.hr Amptelike webtuiste Geargiveer 22 Januarie 2012 op Wayback Machine Kerke van Serwië Lys van Serwies-Ortodokse kerke oorsee Wikimedia Commons het meer media in die kategorie Serwies-Ortodokse Kerk.


Nha Trang is 'n stad in die suide van Viëtnam met 'n bevolking van ongeveer 493 000 mense (2008). Dit is 375 km van Ho Chi Minh-stad (voorheen Saigon) geleë. Dit is 'n petroleum-sentrum van Vietnam en 'n toerisme-bestemming, met 'n paar mooi strande. Toerisme-inligting oor Nha Trang op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


'n Bysin is in die grammatikale ontleding 'n sin wat deel uitmaak van 'n saamgestelde sin, maar nie die hoofsin is nie. 'n Bysin kan soms self weer in kleinere bysinne opgedeel word, en dit word dikwels deur 'n voegwoord ingelei. In Afrikaans, Nederlands en Duits staan in 'n bysin die onderwerp meestal vooraan en die persoonsvorm agteraan. Dit is in hierdie tale die belangrikste verskil tussen 'n bysin en 'n hoofsin, waar die Subjek-Werkwoord-Object (SVO) volgorde as standaardnorm geld. Ek weet (hoofsin) dat hy dit gedoen het (bysin). Vergelyk ons dit met Engels, dan val dit op dat die SVO-woordvolgorde ook in bysinne die standaardnorm is: You see (hoofsin) that I have done this for you (bysin). Plaas 'n komma ná 'n betreklike bysin wat betrekking het op 'n selfstandige naamwoord en met wat, waarop, vir wie, ens. begin). So 'n bysin word egter nie noodwendig deur 'n komma voorafgegaan nie.


Die Silwer sillago (Sillago sihama) is 'n vis wat voorkom in die Indiese-Pasifiese area, die Rooisee, die Persiese Golf, die Comore, Madagaskar en aan die ooskus van Suid-Afrika suidwaarts tot by Knysna. In Engels staan die vis bekend as die Silver sillago. Die vis se kop en lyf is silwerig met 'n goue tint en die vinne is deurskynend. Die vis word tot 35 cm groot. Die vis verkies beskermde water met sanderige bodems om in te leef. Hulle eet wurms en skaaldiere. Die vis kom in skole voor. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Sillago-sihama.html Hierdie artikel is ’n saadjie. Voel vry om Wikipedia te help deur dit uit te brei.


Hier is 'n tabel met al die visfamilies wat aan die Suider-Afrikaanse kus voorkom. Dit sluit families van beide die Kraakbeenvisse en Beenvisse in: * Die familie is ingesluit om die verwarring met die term 'Kabeljou uit te klaar. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Visordes van Suider-Afrika Coastal Fishes of Southern Africa. Phil & Elaine Heemstra. 2004. ISBN 1-920033-01-7 'n Gids tot die Algemene Seevisse van Suider-Afrika. Rudy van der Elst. 1988. ISBN 0-86977-4654


Die gevlekte muisvoël (Colius striatus) is 'n lid van die muisvoëlfamilie, wat slegs in Afrika aangetref word. Dit is die grootste eksemplaar van die spesie, sowel as die mees algemene. Hulle word gewoonlik in swerms van 12 of meer gesien en snags koek hulle saam, vermoedelik om hul liggaamshitte te behou. Broeityd is in die somer en die nes is 'n slordige kelk bestaande uit takkies wat in 'n boom of struik geplaas is. Drie of vier eiers word gelê. Die voël is sowat 35 cm lank en sy stert maak sowat die helfte van sy lengte uit. Dit weeg sowat 57 gram en het ’n prominente kuif. Sy naam kom van sy vaalbruin tot muisgrys kleur. Die snawel is swart bo-op en pienkerig aan die onderkant. Hoewel die gevlekte muisvoël raserig kan wees, is hy nie bekend vir sy stem nie. Hulle het ’n tsoe-tsoe-roep terwyl hulle vlieg en ’n tisk-tisk-waarskuwingsroep. Die voëls kom voor van Kameroen ooswaarts na Eritrea en Ethiopië, en suidwaarts deur Oos-Afrika tot in die suidelike dele van Suid-Afrika.


Theophrastos (Grieks: Θεόφραστος; c. 371 – c. 287 v.C.), ‘n Griekse boorling van Eresos in Lesbos, was die opvolger van Aristoteles in die Peripatetiese skool. As jeugdige het hy reeds na Athene gekom, waar hy aanvanklik in Plato se skool studeer het. Na die dood van Plato het hy hom by Aristoteles geskaar. Aristoteles het sy geskrifte aan Theophrastos nagelaat, en hom aangewys as sy opvolger by die Lykeion. Theophrastos het oor die Peripatetiese skool gepresideer vir ses en dertig jaar, waartydens die skool besondere opbloei getoon het. Na sy dood, het die Atheners hom vereer met ‘n publieke begrafnis. Sy opvolger as hoof van die skool was Strato van Lampsakos. Theophrastos se belangstellings was uiteenlopend, en het gestrek van biologie en fisika tot etiek en metafisika. Sy twee behoue botaniese werke, Ondersoek na Plante en Omtrent die Oorsake van Plante, het ‘n belangrike invloed op middeleeuse wetenskap gehad. Sy verdere ekstante werke is Omtrent Morele Karakters, Omtrent Sensasie, Omtrent Stene en die fragmente van sy Fisika en Metafisika, almal in Grieks.


Linden is 'n voorstad van Johannesburg, Suid-Afrika en grens aan Randburg. Linden word begrens deur die Randburgse voorstede Aldara Park en Darrenwood in die noordweste en Linden-uitbreiding in die noorde. Van Johannesburg se voorstede begrens Blairgowrie dit in die noordooste, Pierneef Park en Victory Park in die ooste, Emmarentia in die suide, Franklin Roosevelt Park in die suidweste en Montroux en Risidale in die weste. Linden is volgens 'n strak roosterpatroon uitgelê met Eerste tot Vyfde Laan wat van suidoos na noordwes loop en Eerste tot Elfde Straat van suidwes na noordoos. Al straat wat nie 'n nommer het nie, is Cosmosstraat in die noordwestelike uithoek. Die enigste twee staatsskole in Linden is albei Afrikaansmedium: die Laerskool Louw Geldenhuys en die Hoërskool Linden, onderskeidelik een van net vier Afrikaansmediumlaerskole en twee Afrikaansmediumhoërskole in Johannesburg. Linden is in 1898 (of volgens 'n ander bron 1901) uitgelê op die plaas Klipfontein No. 479 en het gegrens aan die plaas Braamfontein in die suidooste en Waterval in die suidweste. Toe Linden uitgelê is, het die plaas blykbaar aan Johannes Jacobus Rabie van der Linde en Louw Geldenhuys behoort, wat saam besluit het om hul grond in standplase te laat opmeet.


Schependom is ’n nedersetting in die munisipaliteit Berkelland in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Ganges of Ganga (Hindi: गंगा; Bengaals: গঙ্গা, Gônga; Sanskrit: गङ्गा; Oerdoe: گنگا, Gaṅgā) is 'n groot oos-vloeiende rivier in Asië. Dié rivier, met 'n lengte van 2 525 km (1 569 myl), is ná die Indus en die Brahmaputra die derde langste rivier in Suid-Asië. Die Ganges is die heiligste rivier in Hindoeïsme en sterk besoedel deur riool. Die Ganges ontstaan deur die saamvloei van die Bhagirathi en die Alaknanda binne die Himalaja in die streek Garhwal van die Indiese deelstaat Uttarakhand, net suid van die grens tot die Chinese outonome gewes Tibet, naby die berg Kailash. Aansluitend vloei dié rivier in 'n suidelike rigting, voordat dit die Groot Vlakte bereik, een van die mees digbevolkte gebiede van die wêreld. Net oos van die Indiese hoofstad Nieu-Delhi vloei die Ganges in 'n oostelike rigting en bereik die deelstaat Uttar Pradesh. Hier vloei dié rivier deur Kanpur, die grootste stad aan die boloop. In Allahabad mond die Yamuna, die Ganges se belangrikste sytak, in dié rivier uit.


Barbus (barbele) is 'n genus van visse wat aan die familie Cyprinidae behoort. Daar is tans navorsing aan die gang omrede die genus se klassifikasie tekortkominge het. Spesies wat hoort tot die genus en voorkom in Suider-Afrika: Barbus afrohamiltoni - Dik-ghieliemientjie Barbus afrovernayi - Kolstert-ghieliemientjie Barbus amatolicus - Amatola-ghieliemientjie Barbus andrewi - Witvis Barbus annectens - Breëstreep-ghieliemientjie Barbus anoplus - Dikkop-ghieliemientjie Barbus argenteus - Roosvlerk-ghieliemientjie Barbus barnardi - Swartrug-ghieliemientjie Barbus barotseensis - Barotse-ghieliemientjie Barbus bifrenatus - Skakel-ghieliemientjie Barbus bellcrossi - Prag-ghieliemientjie Barbus breviceps - Stompkop-ghieliemientjie Barbus brevidorsalis - Dwerg-ghieliemientjie Barbus brevipinnis - Kortvin-ghieliemientjie Barbus calidus - Clanwilliam-rooivlerkie Barbus choloensis - Silwer-ghieliemientjie Barbus dorsolineatus - Bostreep-ghieliemientjie Barbus erubescens - Tweerivier-rooivlerkie Barbus eutaenia - Oranjevlerk-ghieliemientjie Barbus fasciolatus - Rooi-ghieliemientjie Barbus gurneyi - Rooistert-ghieliemientjie Barbus haasianus - Sekelvin-ghieliemientjie Barbus hospes - Namakwa-ghieliemientjie Barbus kerstenii - Rooikol-ghieliemientjie Barbus lineomaculatus - Lynkol-ghieliemientjie Barbus macrotaenia - Breëband-ghieliemientjie Barbus manicensis - Geel-ghieliemientjie Barbus mattozi - Papierbek Barbus miolepis - Sigsag-ghieliemientjie Barbus motebensis - Marico-ghieliemientjie Barbus multilineatus - Koperstreep-ghieliemientjie Barbus neefi - Sykol-ghieliemientjie Barbus pallidus - Goud-ghieliemientjie Barbus paludinosus - Moeras-ghieliemientjie Barbus poechii - Streepstert-ghieliemientjie Barbus radiatus - Beira-ghieliemientjie Barbus serra - Clanwilliam-saagvin Barbus thamalakanensis - Thamalakane-ghieliemientjie Barbus toppini - Ooskus-ghieliemientjie Barbus treurensis - Treurrivier-ghieliemientjie Barbus trevelyani - Grens-ghieliemientjie Barbus trimaculatus - Driekol-ghieliemientjie Barbus unitaeniatus - Langbaard-ghieliemientjie Barbus viviparus - Boogstreep-ghieliemientjie Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa.


RBC is 'n amateursokkerklub in Roosendaal, Nederland. Die klub is op 16 Julie 1927 gestig. Tussen 1955 en 1971 het die klub professioneel sokker gespeel en in 1957 het hulle die Tweede divisie gewen. Die klub is weens min ondersteuning in 1971 deur die KNVB uit professionele sokker geskop. Tussen 1983 en 2011 het die klub (as RBC Roosendaal) weer professioneel sokker gespeel. In die seisoen 2000/01 en tussen 2002 en 2006 speel RBC in die Eredivisie (die eerste nasionale afdeling). Op 8 Junie 2011 is die klub weens bankrotskap ontbind. Sedert hulle bankrotskap neem die span as RBC aan amateursokker deel. Kampioen Tweede Divisie (1) 1956/57 KNVB-Beker (naaswenner (1): 1986) Pierre van Hooijdonk Geert den Ouden Epy Drost


Die Bo-Zambezi-geelvis (Labeobarbus codringtonii) is 'n varswater vis wat voorkom in die boonste gedeelte van die Zambezirivier en die Okavangorivier. In Engels staan die vis bekend as die Upper Zambezi yellowfish. Die vis het groot skubbe en die dorsale vin is groter as by die ander spesies. Daar is twee pare baarde om die mond. Die vis word tot 390 mm lank en weeg 3.2 kg. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies A Complete Guide to the FRESHWATER FISHES of Southern Africa. Paul Skelton. 2001. ISBN 978-1-86872-643-1 http://fishbase.org/summary/Labeobarbus-codringtonii.html


Die Fonograaf is die voorloper van die grammofoon. Die fonograaf is op 19 Februarie 1878 deur Thomas Alva Edison geparenteer. Die apparaat maak dit vir die eerste keer moontlik om geluide op te neem en weer te speel. Edison se fonograaf is na alle waarskynlikheid gebaseer op 'n fonautograaf wat in 1860 deur die Paryse uitvinder Édouard-Léon Scott de Martinville gebou is. Hierdie artikel is ’n saadjie. Voel vry om Wikipedia te help deur dit uit te brei.


Die Tsomorivier is 'n rivier in die Oos-Kaap in Suid-Afrika. Dorpe op die oewer van die Tsomorivier sluit in: Tsomo, Kala en Ncora. Die Ncorhadam is in die Tsomorivier geleë. Die dam is in 1973 voltooi met 'n bakmaat van 181 miljoen m³. Water uit die dam word gebruik om die Ncoravlakte te besproei, 'n oppervlak van sowat 5 600 ha. Die water van die rivier vloei uiteindelik in die Groot-Keirivier in. Oorstromings kom gereeld voor en verskeie mense het al in die rivier verdrink. Enkele voorvalle: Sewentien al dood in oorstromings in O-Kaap[dooie skakel], Die Burger, 22 Augustus 2002 Lyke aangery met trekkers ná 22 in busramp sterf[dooie skakel], Die Burger, 16 Februarie 1994 Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Rooistreep-akkedisvis (Synodus variegatus) is 'n vis wat aan die ooskus van Afrika voorkom vanaf die Rooisee tot by die Aliwal-bank van KwaZulu-Natal. In Engels staan die vis bekend as die Redband lizardfish. Die vis het twee kleurskemas; eers is hulle bruin met 'n breë donkerbruin band wat strek van die kop tot by die stert. Dié band sny deur dun vertikale donkerbruin strepe en vlekke. Die tweede fase is die rooifase; nou is daar 'n rooi band onder die sylyn wat deur vertikale rooi strepe en vlekke gaan. Die stertvin is gevurk met rooibruin kolletjies op. Die vis word tot 33 cm lank. Die vis leef in sanderige of rotsagtige bodems in water wat 5–60 m diep is waar hulle dikwels as pare saam gesien word. Die vis is goed gekamoefleer en sit geduldig en wag vir sy prooi. Dit kan in akwariums aangehou word maar nie saam met kleiner vis nie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Froese, Rainer, en Daniel Pauly, eds.


Ds. John Taylor (Scone, graafskap Perth, Skotland, 1778 - Cradock, 21 Mei 1860) was die eerste leraar van die NG gemeente Beaufort-Wes en daarna 36 jaar lank leraar van die NG gemeente Cradock tot aan sy dood. Taylor is in Skotland opgelei as leraar van die Presbiteriaanse Kerk , maar het hom later geroepe gevoel om onder die inboorlinge van Suid-Afrika as sendeling van die Londense Sendinggenootskap te kom werk. So het hy in Oktober 1816 in die geselskap van die later beroemde Robert Moffat en drie ander leraars, ds. John Evans (van 1818 tot 1823 Taylor se voorganger en eerste leraar van die NG gemeente Cradock), Kitchingman en Brownlee, met die skip Alacrity uitgeseil na Suid-Afrika. Die geskiedskrywer George McCall Theal beskryf hom as 'n man met "zeal and ability". Met ywer en toewyding het hy die sendingsaak gedien tot hy in 1818 sy band met die Londense Sendinggenootskap verbreek, saam met 'n sestal ander sendelinge. Oor die redes waarom hy met die sendinggenootskap gebreek het, is daar vandag nie eenstemmigheid nie. Eerw.


Die Ursa Major I-dwergsterrestelsel of Ursa Major I dSph is ’n sferoïdale satellietstelsel van die Melkweg in die sterrebeeld Groot Beer (Ursa Major). Die ontdekking daarvan deur Beth Wilman en ander is in 2005 aangekondig. Dit is ’n baie klein stelsel: net ’n paar duisend ligjare in deursnee. Sy absolute magnitude is na raming net -6,75 en dit is sedert 2006 die dofste sterrestelsel bekend naas die Boötes I- (-5,7) en die Ursa Major II-dwerg (-3,8). Dit is dus dowwer as sommige sterre in die Melkweg. Dit is al vergelyk met die Sextans-dwergsterrestelsel: albei is baie oud en arm aan metale. Ursa Major I is na raming sowat 330 000 ligjare van die Son af – sowat twee keer so ver as die Groot Magellaanse Wolk, die Melkweg se grootste en helderste satelliet-sterrestelsel. In 1949 het Edwin Hubble ’n ander struktuur ontdek wat eers bekend was as die Ursa Major-dwerg. Intussen is egter gevind Palomar 4 is ’n baie verafgeleë bolswerm (sowat 360 000 ligjare van hier). Willman, Dalcanton, Martinez-Delgado, et al.


Guizhou (Chinees: 贵州, Pinyin: Guìzhōu, luister (hulp·inligting); alternatief: Kweichow) is 'n provinsie van die Volksrepubliek China. In 2010 het die provinsie 'n bevolking van 34 746 468 gehad. (en) "Doing Business in China – Survey". Ministry Of Commerce – People's Republic Of China. Besoek op 5 Augustus 2013. (en) "Communiqué of the National Bureau of Statistics of People's Republic of China on Major Figures of the 2010 Population Census [1] (No. 2)". National Bureau of Statistics of China. 29 April 2011. Geargiveer vanaf die oorspronklike op 27 Julie 2013. Besoek op 4 Augustus 2013. Wikimedia Commons het meer media in die kategorie Guizhou. (zh) Amptelike webwerf van die Guizhou Provinsiale Regering Geargiveer 11 Mei 2000 op Wayback Machine (en) "Guizhou". Encyclopædia Britannica. Besoek op 24 Maart 2021. Hierdie artikel is ’n saadjie. Voel vry om Wikipedia te help deur dit uit te brei.


Coetzer is 'n familienaam wat algemeen tussen Afrikaners in Suid-Afrika voorkom: Van die bekende Coetzers sluit in: Amanda Coetzer (* 1971, Hoopstad), 'n Suid-Afrikaanse tennisspeler Gert Coetzer, Suid-Afrikaanse rugbyspeler Jacques Coetzer (* 1968), Suid-Afrikaanse kunstenaar Kyle Coetzer (* 1984), Skotse krieketspeler Leán Coetzer (* 1969), Suid-Afrikaanse danser en choreograaf Marius Coetzer (* 1984), 'n Suid-Afrikaanse rugbyspeler Morné Coetzer, Afrikaanse akteur Pierre Coetzer (* 1961, Pretoria), Suid-Afrikaanse swaargewigbokser Susan Coetzer, Suid-Afrikaanse aktrise, skilder, skrywer en joernalis Toast Coetzer, Afrikaanse joernalis, musikant, skrywer en digter. Willem (Hermanus) Coetzer (1900, Kaapstad  – 1983), Suid-Afrikaanse skilder Coetzee en:Gert Coetzer en:Jacques Coetzer en:Kyle Coetzer en:Leán Coetzer en:Marius Coetzer fr:Willem Coetzer


Pagan Folk Pagan Folk (afgelei van Engels pagan "heidens") is 'n stroming binne die Europese folkmusiek wat teen die einde van die 1990's uit die middeleeuse musiekbeweging ontwikkel het. Dit verbind elemente van klassieke folkmusiek met nieu-heidense tematiek en elektroniese klanke. In plaas van tradisionele slaginstrumente word gerekenariseerde tromme of perkussie ingespan, terwyl die sangtekste uit ou geskrifte ontleen is. Hulle word merendeels met middeleeuse instrumente getoonset. Kenmerkend is die kombinasie van historiese akoestiese instrumente soos draailier, doedelsak, luit of nyckelharpa met elektroniese klanke. Dit was veral musiekgroepe soos Faun uit Duitsland, Omnia uit Nederland, The Moon and the Nightspirit uit Hongarye, Hedningarna uit Swede of Valravn uit Denemarke wat hul stempel op die nuwe musikale stroming afgedruk het. Die eerste musiekstukke, wat by Pagan Folk gereken kan word, is deur die Neofolk-projek Hagalaz' Runedance gekomponeer. Hulle het die musikale grense van die Neofolk-genre verskuif en in 'n nuwe heidens-middeleeuse rigting beweeg. Sedert 2007 vind die musiekfees Beltaine Pagan Folk Festival jaarliks op 1 Mei in die Duitse kasteel Schloss Burg in Solingen plaas. Faun Duitsland Omnia Nederland Valravn Denemarke Kūlgrinda Litaue Kasteel Schloss Burg Solingen


Shigeo Yaegashi (八重樫 茂生, Yaegashi Shigeo?, 24 Maart 1933 - 2 Mei 2011) was 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Ryuichi Sugiyama (杉山 隆一, Sugiyama Ryuichi?, 4 Julie 1941 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Seiichi Sakiya (崎谷 誠一, Sakiya Seiichi?, 1 Desember 1950 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die Kleinpylstormvoël (Puffinus assimilis) is 'n stormvoël wat seldsaam is aan die suidkus van Suid-Afrika. Die voël is 25 – 30 cm groot en weeg 210 – 290 g met 'n vlerkspan van 56 – 66 sentimeter. In Engels staan die voël bekend as Little shearwater. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Hierdie artikel is ’n saadjie. Voel vry om Wikipedia te help deur dit uit te brei.


Yasuhiro Hato (gebore 4 Mei 1976) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Sonlandpark was 'n gemeente van die Nederduitse Gereformeerde Kerk in die Sinode van Wes-Transvaal (nou Goudland) tot dit in 2013 ingelyf is by die NG gemeente Arconpark. Die saamgestelde gemeente staan bekend as Lux Deo. Die NG gemeente Voorwaarts is reeds vroeër by Arconpark ingelyf sodat dié nuwe gemeente in Vereeniging in werklikheid uit drie dele bestaan. Die gemeente is gestig in1971. Die kerkgebou was geleë by Waterbergstraat 29, Sonlandpark, Vereeniging. In 2013, die laaste jaar van die gemeente se bestaan, was die leraarsamp vakant. Daar was in daardie jaar 84 doop- en belydende 523 lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die eertydse gemeente Sonlandpark se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


John Herbert "Jackie" Gleason was 'n Amerikaanse akteur, musikant en komediant. Gleason was bekend vir sy rol as Ralph Kramden in The Honeymooners. Van sy ander noemenswaardige rolle sluit in: Minnesota Fats in die rolprent The Hustler (1961) en Buford T. Justisie in die Smokey and the Bandit movie series. In 1960 is 'n ster vir hom op die Hollywood Walk of Fame aangebring. Sy loopbaan het oor byna 41 jaar tot en met sy aftrede in 1986 gestrek. Jackie Gleason is op 26 Februarie 1916 in Brooklyn, New York Stad, New York in die Verenigde State van Amerika gebore. Gleason was drie keer getroud: Eerstens met Genevieve Halford van 1936 tot hulle in 1970 geskei is. Daarna met Beverly McKittrick vanaf 1970 tot hulle in 1975 van mekaar geskei is. Hy was ook 'n derde keer vanaf 1975 tot sy dood in 1987 getroud gewees. Hy is op 24 Junie 1987 by sy huis in Lauderhill, Florida aan kolonkanker oorlede. Hy was 71 jaar oud. Konicki, Steve (25 Junie 1987). "Gleason's death came quietly at age 71".


Daily Maverick is 'n Engelstalige Suid-Afrikaanse aanlyn-dagkoerant wat in 2009 gestig is. Die redakteur is Branko Brkic en die uitgewer Styli Charalambous. Dit word deur 'n onafhanklike privaatmaatskappy bestuur.  Luidens die Daily Maverick webwerf is die publikasie "'n unieke samestelling van nuus, inligting, analise en opinie, gelewer vanuit ons redaksiekantoor in Johannesburg, Suid-Afrika. Charalambous beweer dat die webwerf ook 'n platform vir fotojoernalisme beskikbaar stel, om lesers visuele insig te gee in wat aan die gebeur is in Suid-Afrika, Afrika en die wêreld. Bydraers sluit vryemark rubriekskrywer Ivo Vegter, konstitusionele regskenner Pierre de Vos, stigtende sekretaris-generaal van COSATU Jay Naidoo, aktivis Sisonke Msimang, en fotojoernalis Greg Marinovich in. Daily Maverick is deel van die The Guardian se Afrika-netwerk. Die Daily Maverick webwerf is teen laat Oktober 2009 openbaar gemaak. Die naam en waardes word afgelei van dié van Maverick (Engels vir alleenloper of dissident), 'n eertydse besigheidstydskrif wat deur Brkic vanaf 2005 tot 2008 gepubliseer is. Dit is beïnvloed deur die Amerikaanse nuus-webwerwe The Daily Beast en The Huffington Post.


Brian Sandrock (Bloemfontein, 10 November 1925 – 20 Mei 1990) was 'n Suid-Afrikaanse argitek wat veral bekend was vir sy ontwerp van verskeie geboue op die Hatfieldkampus van die Universiteit van Pretoria, en die Muckleneuk-kampus van die Universiteit van Suid-Afrika. Sandrock is in Bloemfontein gebore en het skoolgegaan by Kimberley Boys High, waarna hy 'n graad in argitektuur aan die Universiteit van Pretoria verwerf het in 1952. Op 6 Julie 1953 vestig hy sy eie praktyk, Brian Sandrock Argitekte, in Pretoria. Hy was ook vanaf 1954 to 1958 'n dosent aan die Universiteit van Pretoria se skool vir argitektuur, eers in geskiedenis en later in ontwerp. Hoewel hy daarna nie weer aan die universiteit verbonde was nie, het hy 'n onmiskenbare hand gehad aan die indiensopleiding van meer as twintig gevestigde argitekte. Geografiegebou, Universiteit van Pretoria, Hatfieldkampus, 1956 House Sandrock, Bourke Straat, Muckleneuk, Pretoria, 1960 Safari 1 Kernreaktorgebou, Pelindaba, 1965 Administrasiegebou (Die Skip), Universiteit van Pretoria, Hatfieldkampus, 1968 Universiteit van Suid-Afrika (Unisa), Muckleneuk, 1970's Geesteswetenskappegebou, Universiteit van Pretoria, Hatfieldkampus, 1977 Unisa biblioteek, Pretoria, 1988 Artefacts.co.za: University of South Africa - UNISA, besoek op 3 Junie 2015 Artefacts.co.za: SANDROCK, Brian Alan T, besoek op 3 Junie 2015 Hierdie artikel is ’n saadjie.


Lexington is 'n dorp in die deelstaat Virginië en die administratiewe setel van Rockbridge County. Die dorp is geleë aan die oewers van die Mauryrivier en is ongeveer 180 km wes van Richmond. Die eerste nedersetting is in 1777 gestig en dit het dorpstatus verkry in 1841. Collier's Encyclopedia, Crowell-Collier Educational Corporation, Volume 14, Bladsy 535. Hierdie artikel is ’n saadjie. Voel vry om Wikipedia te help deur dit uit te brei.


Wes-Europese Somertyd is 'n tydsone wat een uur voor Gekoördineerde Universele Tyd val, met ander woorde UTC+1. 'n Deel van Wes-Europa val in hierdie tydsone. Hierdie tydsone beslaan die gebied van 7,5° westerlengte tot 7,5° oosterlengte. Die lande en territoria wat in hul geheel Wes-Europese Somertyd gebruik is: Faroëreilande Ierland Kanaaleilande Man Verenigde Koninkryk Ysland Lande waarin Wes-Europese tyd op 'n deel van hulle grondgebied gebruik word: Groenland (omgewing van Danmarkshavn) Portugal (vasteland en die Madeira-argipel) Spanje (Kanariese Eilande) Behalwe vir Ysland, gebruik al hierdie lande in die somermaande Wes-Europese Somertyd. Europese lande wat geografies binne die Wes-Europese tydsone lê, maar Middel-Europese Tyd gebruik, is: Andorra België Frankryk Luxemburg Monaco Nederland Spanje


Juneau is die hoofstad van die deelstaat Alaska en is reeds in 1880 gestig deur goud prospekteerders. In 1900 het dit dorpstatus verkry. Die stad het vinnig gegroei soos die goudmyne in die omgewing ontwikkel het en het in 1906 die hoofstad van Alaska geword. Daar is 'n steeds 'n visvloot gestasioneer in die stad wat die plaaslike salm vang. Collier's Encyclopedia, Crowell-Collier Educational Corporation, Volume 13, Bladsy 668. Hierdie artikel is ’n saadjie. Voel vry om Wikipedia te help deur dit uit te brei.


NGC 6302, ook bekend as die Kewer-newel of Skoenlapper-newel, is ’n simmetriese planetêre newel in die sterrebeeld Skerpioen. Dit het een van die ingewikkeldste strukture van enige planetêre newel. Die spektrum van NGC 6302 wys sy sentrale ster is baie warm, met ’n oppervlaktemperatuur van meer as 200 000 kelvin – dit dui daarop dat die ster waarvan dit gevorm het, baie groot moes gewees het. Die sentrale ster, ’n witdwerg, is maar onlangs met die Hubble-ruimteteleskoop ontdek. Dit het ’n massa van sowat 0,64 sonmassas. Dit word by die ewenaar omring deur ’n besonder digte skyf van gas en stof. Daar word geglo die digte skyf het veroorsaak dat die ster se uitvloei ’n simmetriese struktuur soos ’n uurglas gevorm het. Benewens NGC 6302 se twee hooflobbe, is daar tekens van ’n sekondêre paar lobbe uit ’n vorige fase van massaverlies. ’n Donker strook lê al langs die middel van die newel, en dit verberg die sentrale ster by alle golflengtes. Die grootste lob van die newel, aan die noordwestekant, strek tot sowat 3 boogminute weg van die sentrale ster en het moontlik 1 900 jaar gelede gevorm vanweë ’n ontploffing.